“Nak Dapat Anak Bukan Mudah, Mahu Cipta Memori Bersama.” Datin Sri Zizie Izette Sanggup Korbankan Kerjaya Demi Keluarga!

Sudah lama kita tidak melihat kelibat pelakon putih gebu ini muncul di kaca televisyen. Pemilik nama sebenar Zizie Izette Abdul Samad ini mengakui memilih untuk memberi sepenuh tumpuan kepada anak dan rumah tangga dan mengetepikan dulu perihal minat berlakon.

Mahu cipta memori dengan anak

Kali terakhir, Zizie berlakon menerusi drama Hero Seorang Cinderella yang diterajui Nur Fazura dan Fattah Amin pada tahun 2017.

“Kalau ikutkan minat dan keterujaan di pentas seni itu takkan berakhir. Perasaan rindu itu pasti akan bertandang. Cuma demi anak yang masih perlu perhatian sepenuhnya daripada diri ini, saya memilih untuk memperlahankan rentak lakonan. Nak cakap berhenti terus itu takut juga kalau tiba-tiba gian nak berlakon balik.

“Di saat anak kecil dan kian membesar, saya memilih untuk terus mencipta memori dengan mereka sekali gus mewujudkan kenangan indah bersama. Kita pun tak tahu sampai bila usia ini akan terhenti,” katanya yang sudah 11 tahun berkahwin dengan Bung Moktar.

Persahabatan sejak sedekad lalu

Persahabatan antara dua selebriti terkenal, Datin Rabecca Nur Al Islam dan Datin Sri Zizie Ezette terjalin sejak lebih sedekad lalu. Kedua-duanya juga dilihat berkongsi minat dan tanggungjawab sama iaitu bergelar isteri dan ibu. Mereka juga saling menyokong dalam banyak aspek. Bahkan kedua mereka jika dilihat sanggup memperlahankan rentak dunia lakonan demi tumpuan kepada rumah tangga yang dibina.

Lalu tidak hairan keputusan Rabecca melamar Zizie sendiri demi menyunting lima cahaya matanya untuk menjadi duta produk IQ Super keluaran syarikatnya, Anggun & Anggerik (M) Sdn Bhd melalui proses yang mudah apabila masing -masing sudah memahami dan kenal hati budi.

“Banyak sebab saya mempertimbangkan tawaran daripada teman baik sendiri (Rabecca) ini. Ini memang produk pertama yang lima anak saya ( Naila Nurjenna, 5, Aaric Zayn Izette, 3, Aadam Zac Izette, 3, Aaleph Zeke Izette, 3, dan Aalisa Belle Izette, 1) menjadi duta produk. Ini juga jadi ruang untuk anak saya sendiri membuat simpanan dari usia muda kerana sudah pandai cari duit.

“Sebab yang paling nyata saya menerima tawaran ini untuk anak-anak kerana menyenangi Rabecca. Sejak awal lagi produk ini diberinya untuk dicuba anak saya. Anak saya sendiri menyukai produk ini. Saya nampak keberkesanan produk ini sekali gus terus jatuh hati menerima ‘pinangan’ Rabecca untuk melantik anak saya sebagai duta.

“Malah sebelum itu, ketika Rabecca mengadakan peraduan mencari duta produk IQ Super, peminat dan pengikut di Instagram selalu tag nama saya serta anak. Lalu semua sebab itu buat saya berbesar hati untuk menerima tawarannya,” kata kakak kepada Shaheizy Sam itu pada majlis menandatangani produk IQ Super bersama anaknya.

Mulut lantang tapi hati baik

Tegas Zizie lagi, dia jenis yang tak sewenang-wenangnya membiarkan orang’ masuk’ dalam hidupnya. Jujur mengakui, dirinya sangat memilih kawan.

“Cuma kalau cakap bab Rabecca ini, dia punya usaha nak berkawan itu cukup luar biasa. Tak silap saya sejak tahun 2008 lagi. Saya selesa dengannya. Bagi yang kenal saya bagaimana tahu yang diri ini jenis susah nak rapat dengan orang walaupun mudah mesra.

“Dia selalu meluangkan waktu untuk saya. Kalau saya sakit, dia bawakan makanan. Pendek kata, dia sangat mengambil berat dan penyayang. Saya nampak ketulusan hatinya nak berkawan.

“Dia di mata saya sebenarnya seorang yang mulut lantang tapi berhati baik. Selain itu dia juga sangat tegas orangnya. Dia suka berkawan dan mudah mesra. Dia juga sangat rajin bekerja dan tak pernah berputus asa. Dia pun sukakan kanak kanak dan haiwan,” kata Datin Zizie lagi.


Makin Intim Bila Isteri Tidur Berbantalkan Lengan Suami. Kena  Ambil Peduli Petua Ini!


Cikgu Ini Kongsi Tip Kawal Tingkah Laku Murid. Superb!

Bukan mudah nak bergelar pendidik, pelbagai kerenah anak murid yang ramai.

Bukan itu sahaja, para guru mengendali anak murid yang berbeza peringkat umur dan berbeza personaliti.

Seorang guru berkongsi tip cara mengendalikan anak murid. Para guru lain boleh cuba tip ini.

DOA DAN TIP MENGAWAL TINGKAH LAKU MURID DALAM KELAS, CUBALAH.

Kerana permintaan daripada sahabat saya coretkan di sini. Semoga ia bermanfaat.

Rasulullah SAW pernah ditanya,
Apakah sikap orang islam yang paling baik?

Jawab Baginda “Orang yang menjaga lidahnya daripada menyakiti orang lain”

Baginda ditanya lagi,
Apakah amalan hati ( Iman ) yang paling utama?

Jawab Baginda, “Iaitu orang yang sabar dan pemaaf”

Siapakah mukmin yang paling sempurna imannya?

Jawab Baginda: “Mukmin yang paling baik akhlaknya”

Hadamkanlah hadith ini dan praktik di hadapan murid. Sunnah yang di amalkan memiliki keistimewaan yang kita sendiripun tak sangka.

Perkara yang pertama saya beritahu murid apabila memulakan sesi pengajaran ialah hadith di atas. Yakin dan percayalah mereka boleh jadi baik dan boleh mengawal tingkah laku dengan sebab perbuatan itu Allah dan Rasulullah SAW suka.

Langkah seterusnya ialah:

1. Volum Suara

Saya tak nafikan ramai cikgu mempunyai peti suara yang istimewa, kadang-kadang tak perlu pembesar suarapun untuk memberi arahan dalam dewan perhimpunan. Sebab hari-hari diasah menggunakan nada yang tinggi, akhirnya menjadi kebiasaan. Tapi yakinlah suara yang sederhana lebih menyerap dalam hati murid. Cakap dengan suara yang kuat itu memenatkan jadi biasakan diri dengan nada suara yang sederhana kerana itulah sunnah Nabi. Tugas guru ialah menyampaikan ilmu. Menyampaikan adalah sinonim dengan bil hikmah. Didik hati untuk sentiasa berada dalam keadaan tenang dan terkawal.

1. Jentik hati

Percaya atau tidak, senyuman itu terapi, menyebarkan aura positif kepada orang yang memandangnya, senyuman guru kepada murid mampu mengetuk pintu hati. Rasulullah SAW mengetuk pintu hati para sahabat dengan ucapan-ucapan kasih sayang dan ucapan berbentuk keperihatinan seperti “ Ya Muaz, demi Allah! Sesungguhnya aku mengasihi engkau”
“ Cikgu sayang anak-anak semua”, “ Apa khabar”, “ Hari ini sarapan apa?” cikgu akan dapat perhatian daripada murid dengan ucapan-ucapan ini.

2. Cikgu yang bacakan doa

Biasanya murid akan baca doa bersama-sama dalam kelas setiap kali sesi pengajaran. Murid kurang menghayatinya kerana amalan ini sudah menjadi rutin bagi mereka, jadi saya keluar dari kebiasaan. Saya yang bacakan doa murid aminkan. Kesannya subhanallah…kadang-kadang ada murid yang menangis apabila doa di bacakan, Allah sahajalah yang tahu apa yang mereka rasakan. Mungkin doa seorang guru amat diharapkan oleh anak-anak ini. Jika murid menadah tangan pastikan tangannya separas bahu, itulah adab, lambang kesungguhan dan menghormati guru yang sedang mendoakan mereka.

Doanya ialah:

Mulakan dengan salawat ke atas junjungan Nabi SAW
Baca ayat 40 surah Ibrahim ( saya wajibkan diri saya membacanya)
Kemudian sambung..
Ya Allah…
Ampunilah dosa kami
Ampunilah dosa kedua ibu bapa kami
Ampunilah dosa guru-guru kami ( wajibkan juga, latih murid ingat guru setiap kali berdoa)
Ya Allah berkatilah ilmu yang kami dapat,
Kami redha dengan guru-guru kami, jadi redhailah kami sebagaimana kami redha terhadap mereka.
Ya Allah perindahkanlah akhlak kami,
Perindahkanlah tutur bicara kami,
Perindahkanlah hati kami,
Perindahkanlah akal dan pemikiran kami,
Perindahkanlah tindakan kami,
Kurniakanlah akal yang kuat, bijak, pandai dan matang
Jadikanlah kami orang yang Berjaya dalam pelajaran..berjaya di dunia dan akhirat
Jagalah kami sebagaimana Engkau menjaga hambaMu yang Soleh dan Solehah.
Akhiri dengan selawat.

3. Arahan yang jelas

Sebelum cikgu menyampaikan ilmu, sampaikan arahan dengan jelas supaya murid dapat bertindak mengikut kehendak guru. Gunakan bahasa yang mudah difahami dan susun ayat dengan teratur terutamanya bila berdepan dengan murid tahun 1.

4. Sampaikan objektif

Penting, berkongsi rasa dan cita-cita itu perlu, ia memberi ruang kepada murid untuk menetapkan matlamat dan hala tuju terhadap kemahiran yang diajar oleh guru.

5. Jangan pernah lelah,bisiklah pada Allah SWT

Hati, fikiran dan perasaan anak didik adalah milik Allah SWT, sekalipun murid kita adalah non muslim jangan lupa bergantung harap kepada Allah SWT, Allah pasti menyebarkan rahmat dan kasih sayangNYA kepada guru yang menumpahkan seluruh jiwa dan raganya pada amanah dan tanggungjawab yang diberikan.

Guru adalah adalah idola murid, apa yang guru lakukan semuanya akan ditiru dan disebarkan. Jadi lakukanlah yang baik-baik, sebutlah yang baik-baik, pakailah yang baik-baik in sha Allah jariahnya akan berpanjangan.


‘Dapat Mak Mertua Yang Baik Juga Adalah Rezeki.’ Deep Perkongsian Ni.

Setiap pasangan yang berkahwin tentu inginkan sebuah perkahwinan yang bahagia. Namun ada suatu masa, kehidupan rumahtangga akan menjadi suatu fasa  dugaan dan kita harus menempuhnya dengan redha untuk mengekalkannya.

Ikuti perkongsiannya.

Aku baru terbaca kat wall sorang cikgu yang agak glemer tadi. Suka pulak nak tulis juga tentang topik ni.

Katanya :

“Dapat Mak Mertua yang baik juga adalah satu rezeki. Bukan semua orang dapat rasa.”

Aku setuju dengan cikgu ni. Bukan semua orang dapat rasa nikmat rezeki yang satu ni.

Dulu aku selalu berdoa semoga Allah temukanlah aku dengan seorang lagi mak yang aku boleh bercerita, berkongsi rasa, menumpang kasih dan sayang anak-anak aku macam darah daging sendiri. Yang aku tak kekok bila berdua dengan dia.

Awal perkenalan aku dengan Encik Suami, aku dah tanya dia. Mak dia agaknya boleh ke terima aku? Aku tau dia anak kesayangan. Sebab tu aku tanya.

Kalau rasa Mak dia tak boleh terima, we better stop earlier aku kata.

Aku pesan suruh bagitau aku awal-awal. Aku terima dengan hati terbuka. Kononnya. Walau kompom menangis 7hari 7malam. Dah la aku dah mula sayang dia tapi mana boleh tunjuk sedih depan dia.

Dulu aku memang seorang yang ego. Aku tak suka orang nampak aku sedih. Aku tak suka orang dapat baca hati aku. Selagi boleh sorok, aku akan sorok. Aku cover dengan senyum. Nanti time dok sorang, baru nangis.

Back to the story, aku tamak tau. Aku nak kahwin dengan anaknya tapi mak dia pun aku nak juga. Aku takmau sorang sahaja tapi aku nak kedua-duanya. Sebab tu awal lagi aku dah tanya.

Aku dah pernah ada pengalaman mak mertua tak redho ni, kucar kacir lah hidup rumah tangga nanti. Aku serik dah. Aku belajar dari pengalaman lalu. Jadi aku lebih berhati-hati.

Alhamdulillah, akhirnya Allah makbulkan impian dan doa aku. Dia kirimkan aku seorang mak mertua yang penyayang, lemah lembut dan mudah bawa berbincang. Sayang anak-anak aku macam cucu sendiri. Tiada berbelah bagi.

Like mother like son!

Syukur. Complete set aku dapat. Aku menang jackpot besar seumur hidup aku tahun tu.

Sungguh!

Bukan setakat dapat mak mertua yang baik tapi keseluruhan “keluarga besar” mak mertua aku menerima kehadiran kami dengan baik.

Senyuman di wajah anak-anak aku dah cukup buat airmata syukur aku mengalir. Bahagia yang aku cari selama ni adalah demi senyuman di wajah mereka. Rezeki anak-anak aku dapat merasa hidup dalam keluarga besar.

Hadiah terindah Allah kirimkan pada aku di akhir sebuah kisah airmata yang panjang.

Gais,
Ingat ya mak mertua adalah anugerah Allah pada kita dan wajib dilayan macam mak sendiri juga.

Jangan bermusuh atau cemburu dengan dia. Kita kena ingat kita dah “pinjam boyfriend ” dia. Jadi kita kena mengalah lah sikit.

Walau dia tidak melahirkan kita tapi kalau bukan kerana dia yang bertarung nyawa melahirkan dan membesarkan jodoh kita.

Tak mungkin kita akan dapat jodoh sebaik hari ni.

Kita juga ada anak lelaki. Suatu hari nanti kita juga akan rasa bagaimana sedihnya bila “boyfriend ” kita, orang pinjam terus.

Terima kasih Mak.
Sayang Fida dan anak-anak.

#SuffianSuffiya
– Semoga kita semua juga akan jadi seorang mak mertua yang baik.


Terkini: WHO Beri Amaran, Selepas Omicron, Deltacron Pula!

Terkini, Pertubuhan Kesihatan Sedunia (WHO) memberi amaran bahawa kemunculan varian Covid-19 baharu yang digelar “deltacron” – strain hibrid yang menggabungkan kedua-dua varian delta dan omicron.

WHO memaklumkan berkaitan penularan Deltacron menerusi taklimat pada Rabu lalu. Menurutnya, varian itu merebak di Perancis, Belanda dan Denmark.

WHO tidak menolak kemungkinan varian baharu itu berisiko menjadi ‘masalah utama’ di Eropah dan AS, biarpun beberapa pakar berpendapat varian itu tidak perlu dibimbangkan.

Menurut Dr. Maria Van Kerkhove, Ketua Teknikal WHO untuk Covid-19 berkata, kes telah dilaporkan di Denmark, Perancis dan Belanda, tetapi menyatakan tahap pengesanan adalah “sangat rendah.

Dalam pada itu, Ketua Saintis di Helix, California, William Lee berkata, varian Deltacron yang dikesan belum mempunyai ‘maklumat terperinci’ yang membolehkan para saintis membuat kajian, namun masih perlu dipantau dari semasa ke semasa.

Katanya, jumlah kes Deltacron masih rendah, walaupun di beberapa negara yang jangkitannya ditularkan secara individu ke individu dan berharap varian baharu ini tidak lagi menjejaskan sistem kesihatan global.

Dalam pada itu, menurut laporan USA Today, William Hanage, ahli epidemiologi di Harvard T.H. Chan School of Public Health, memberitahu akhbar itu bahawa masih terlalu awal untuk mengambil berat tentang deltacron.

“Ia hanya satu varian jika ia menghasilkan sejumlah besar kes. Jika tidak ada banyak kes, orang ramai tidak perlu risau,”

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Kenapa 11 Tahun Sahaja, Tapi Saya Reda Allah Sayang Dia.” ‘Rasa’ Isteri Masih Ada, Perkongsian Shuib Meruntun Emosi!

Usai sang isteri tercinta selamat dikebumikan, Shuib berkongsi perjalanan hidupnya bersama bidadari syurganya itu.

Dalam ‘live’ di Instagram tersebut, Shuib kelihatan tidak dapat menahan sebak menceritakan liku-liku kehidupan yang ditempuhi bersama isterinya yang tercinta. Bermula dari awal perkahwinan sehinggalah hari ini, satu persatu ‘keistimewaan’ Siti Sarah yang diungkapkan oleh Shuib.

“Isteri saya bukan milik saya. Dia milik Allah dan Allah sayang sangat kat dia. Allah pinjamkan kat saya sekejap je, dalam 11 tahun. Tapi 11 tahun yang sangat luar biasa untuk saya.

“Saya bermula dari tak ada apa-apa, saya nikah dengan dia, saya hutang mas kahwin, Saya tak ada kereta, dia yang ambik saya kalau nak pegi jalan. Saya pindah rumah pertama, duduk dengan isteri saya. Bukak puasa duduk atas surat khabar, beli kat bazar Ramadhan. Dia sanggup bersusah senang bersama ketika diri saya masih tidak mempunyai apa-apa.

“Saya cakap dengan dia, sabar. InsyaAllah I akan bagi yang terbaik untuk you. Tapi dia cakap dengan saya, I akan ikut you. Apa pun jadi, I akan ada belakang you. I akan support you.”ujar Shuib dengan nada sebak.

Shuib akui kena kuat kerana dirinya adalah ketua keluarga, namun dia reda dengan pemergian isteri.

“Saya bersangka baik dengan Allah, Dengan kejadian Siti Sarah, Allah buka ramai mata dan sampaikan pesanan kasih sayang. Kita jadi bersatu padu untuk mendoakan Sarah ‘menang’ tapi akhirnya Allah yang ‘menang’.

“Kita sekadar meraih simpati untuk ambil ‘barang’ milik Dia. Isteri saya sedang berlari-lari disyurga kini Aamiin.  Cuma ingin saya kongsikan, bila jadi suami kita adalah ketua. Kita kena jadi imam, kena solat jemaah barulah isteri rasa dia adalah pengikut kita.

“Ada kebaikan yang saya kongsikan ini kepada semua. Allah sangat sayang kita jadi jangan jadi manusia sombong. Doakan saya kuat, doakan juga untuk anak saya di hospital. Berkasih sayanglah dengan pasangan. Belum terlambat untuk hidupkan sunah, berjemaah.

Dalam pada itu, Shuib meminta orang ramai menjaga kesihatan dan jangan keluar rumah.

“Memang benda nak jadi  tapi terpulang, kalau dah kena memang takkan sanggup untuk lalui apa yang saya lalui kini. Ini bukan masa untuk berteka-teki.

“Dulu pernah gaduh dengan isteri sebab saya keluar jumpa kawan.Dia tak bagi kerana takut covid. Tapi Allah nak jadikan jalan cerita,  pembantu turun bawah dan bersalam dengan kawan dia ketika buang sampah, dan daripada situlah kami kena jangkit covid. Saya yakin dan pasti tak ada yang tak sayang isteri. Tak ada yang tak sayang ahli keluarga. Pastikan apa yang saya alami tak jadi pada anda semua.

‘Selalu doa pada Allah untuk melindungi ahli keluarga kita. Saya mohon maaf pada semua yang bagi ucapan.Tak mampu nak balas lagi.  Saya tengah nak biasakan diri tanpa ada orang rumah (isteri). Jutaan terima kasih atas doa dan apa yang anda semua buat, baca yassin, buat sedekah, buat solat hajat dan sebagainya.


Berdiet Tak Kurus-kurus Sebab Salah Caranya. Ni Dr Share Cara Betul Boleh Follow!

Kalau difikir-fikir kenapa agaknya setiap kali kita ingin berdiet tapi usaha tersebut gagal, tidak menampakkan menurunan berat badan sebagaimana yang diingini. Sedangkan sentiasa menahan makan hingga menyiksa diri.

Oleh itu, apa kata kita baca terlebih dahulu perkongsian doktor ini berkenaan  cara diet yang sihat dan mudah untuk diamalkan.

DIET SIHAT

Saya mencadangkan bagi yang mahu ikut DIET SIHAT saya agar makan hingga kenyang pada waktu makan sahaja. Bukan kekenyangan.

Jarakkan waktu makan 4-6 jam. Di antara waktu makan, jangan mengunyah. Cukup dengan minum air kosong sahaja. Atau kopi dan teh, tiada gula. Inilah yang dikatakan Intermittent Fasting. Biasanya saya amalkan jarak makan malam dan makan tengahari antara 14-16 jam. Jarak masa ini serupa dengan jarak masa makan sahur dan masa berbuka semasa kita berpuasa.

Waktu makan malam terakhir sebelum pukul 8pm dan saya akan makan semula pada pukul 1 tengahari. Tetapi mereka yang mahu bersarapan, boleh mulakan sarapan seperti biasa pada pukul 7-8 pagi dan makan tengahari pada pukul 1 tengahari, makan malam pukul 7 malam. Di antara waktu itu hanya minum air kosong. Cukupkan quota 2.5 L atau lebih dalam sehari.

Kaedah ini bagus untuk cuba menurunkan berat dan bagi mereka yang mengalami penyakit kronik. Banyakkan aktiviti fizikal yang ringan, terutama berjalan kaki.

Saya mencadangkan lakukan 5-10 ribu langkah sehari. Guna app yang banyak di pasaran. Saya gunakan bandfit yang memantau langkah kaki yang saya lakukan dalam sehari.

Kurangkan makan daging merah. Ambil banyak sayuran dalam makanan kita. Tujuannya agar kita merehatkan pankreas. Begitu juga refined karbo seperti gula putih, tepung putih.

Bagi yang ingin BERDIET SIHAT elakkan nasi putih untuk permulaan 3-4 bulan. Gantikan dengan nasi perang, barli atau beras rebus (parboiled rice). Ambil suplemen selepas mendapat nasihat doktor. Saya ambil minyak zaitun sesudu setiap hari.

Periksa gula dalam darah, (selepas bangun tidur-fasting blood sugar) dan 2 jam selepas makan setiap dua minggu di rumah.
Begitu juga dengan pemeriksaan tekanan darah (BP) perlu diperiksa setiap hari terutamanya sebaik sahaja bangun dari tidur dan waktu tengahari. Pemeriksaan tekanan darah tidak menyakitkan seperti pemeriksaan gula dalam darah. Timbang juga berat badan boleh timbang seminggu sekali.

Elok di buat jadual dan tulis dalam satu buku.
.
• Tarikh

• Gula darah puasa

• Tekanan darah

• Bilangan nadi

• Berat badan

Jangan lupa tuliskan tarikh mula berdiet sihat, tarikh ambil suplemen. Juga senaraikan ubat yang diambil dari hospital dan catatkan tarikh turun dos dan tarikh berhenti ubat (jika dinasihatkan doktor). Bila ada jadual begini, mudah kita melihat perubahan yang berlaku pada diri kita.

Apabila puasa, gula dah turun hingga 7 atau tekanan darah sudah mencecah 120/80, boleh kurangkan ubat diabetes dan ubat tekanan darah tinggi (dengan nasihat doktor) dan fokus kepada diet dan suplemen. Suplemen membantu menurunkan gula dalam darah dan bantu menyembuhkan pankreas dan hasilkan insulin dalam kadar yang normal. Selebihnya gula akan turun secara perlahan-lahan apabila pankreas mula pulih dan diet dikekalkan.

Kita mesti serius dalam menjaga kesihatan pemakanan masing-masing.


Kecewa Tak Semestinya Kerana Cinta, Bergantung Pada Manusia Punca Kecewa

Ada orang menyifatkan perasaan negatif adalah satu perkara yang tidak relevan dan berasa takut untuk menghadapinya. Sebab itu kenapa ramai orang yang mengelakkan diri daripada situasi yang mungkin meletakkan mereka dalam keadaan negatif.

Hakikatnya, tiada manusia yang melalui liku kehidupan tanpa sebarang cabaran dan berada dalam situasi yang membuatkan mereka berasa negatif. Sedih, bahagia, kecewa dan perasaan lain merupakan asam garam kehidupan.

Kebanyakkan perkara yang Allah jadikan di dunia ini ada pelbagai cabaran yang harus dihadapi. Dan perlu ingat, di sebalik kesusahan yang dihadapi pasti aka nada manisnya di penghujungnya nanti.

Seperti yang dikongsikan oleh selebriti tanah air, Shakilla Khoriri, bahawa terdapat segelintir orang yang menganggap dan berfikir yang cinta sesama manusia merupakan sebab utama untuk rasa patah hati dan kecewa.

“Some people anggap and berfikiran bila terdengar orang kata patah hati atau kecewa pasti ada kaitan dengan CINTA sesama manusia.  Tapi jaranglah ada orang tanya you patah hati disebabkan apa? You heartbroken dengan siapa?” kata beliau menerusi perkongsian di akaun Instagramnya.

Beliau juga berkata bahawa adakah hidup kit aini semata – mata untuk manusia, sampai tahap di mana kitab oleh janji pada hati sendiri yang cinta sesama manusia akan kekal dan abadi.

Tambah beliau, tiada cinta kekal abadi atas dunia ini kerana semuanya pinjaman Allah pada kita. Kasih dan sayang, harta, kuasa, segalanya milik Allah. Kita hanya peminjam. Baiknya Allah berikan kita pinjaman tanpa bayaran bulanan atau “bunga” sepanjang kehidupan kita.

“Kita hanya perlu hargai setiap “pinjaman” yang kita punya hari ini sebelum pinjaman itu dipulangkan balik atau diberikan pada orang lain yang lebih layak. Kita mudah terasa selesa dengan apa yang kita punya malah tidak pulak kita rasa nak bersyukur bila tiap kali membandingkan setiap benda dan perkara dengan manusia lain.

“The truth is. Kehidupan sekarang benar-benar TIPU-TIPU pada yang selalu menipu dengan diri sendiri. Selalu menipu diri dengan banyak perkara semata-mata nak terlihat hebat. Bahagia dan berjaya dimata yang memandang. Terkadang kita lupa yang Allah lebih tahu pusingan hidup kita yang dilanda ombak dan betapa ‘tawar’ nya hati kita pada diri sendiri , apatah lagi dengan sesama manusia.” Tambah Shakilla.

Ramai yang malu pada keruntuhan, kegagalan, kekecewaan, kemusnahan dan takut dengan pengadilan manusia tapi jarang berasa malu  dan takut dengan Allah atas semua yang kita telah gagal buat pada diri dan hati sendiri.

Tidak ada kesulitan tanpa penyelesaian, tidak ada yang lemah jika tak berpaut pada manusia lain.

Sumber: Instagram Shakilla Khoriri

Baca artikel menarik lain di sini:


Masih Boleh Hamil Lepas Pembedahan Cyst, Dr Hamid Arshat Kongsi Tip Pemakanan Untuk Wanita. Yang Penting Amal Hidup Sihat!

Menakutkan juga bila melihat rambut tumbuh dalam kilang telur. Adakah harapan untuk hamil? Itu mungkin persoalan yang menjadi tanda tanya terutama kaum ibu.

Melihat gambar yang dikongsikan oleh Dr Hamid Arshat mengenai pembedahan Cyst, pasti ramai yang gerun dan tidak menyangka ketumbuhan tersebut mengandungi cecair berminyak, lemak dan rambut.

menurut Dr Hamid, kes sebegini berlaku ke atas wanita tanpa disedari. Namun, ketumbuhan begini sebenarnya tidaklah bahaya jika dirawat lebih awal.

Justeru, beliau menyarankan mereka yang mempunyai masalah ini menukar gaya hidup yang lebih sihat.

Berikut beberapa tip gaya pemakanan selepas pembedahan cyst yang perlu ibu-ibu tahu.

DERMOID CYST PADA OVARI KIRI

Kandungan cyst ialah cecair berminyak, lemak dan rambut. Menakutkan juga bila melihat rambut tumbuh dalam kilang telor.

Satu jenis keajaiban, tidak terfikir rambut boleh tumbuh dalam ovari. Kejadian Allah, apa-apa boleh berlaku atas KehendakNya. Masih ada peluang hamil, ovary kanan dan tiub kanan masih normal.

Lepas bedah perlu amalkan cara hidup sihat.

MAKANAN UNTUK LEPAS BEDAH

1. Lepas bedah penting untuk meningkatkan immunty untuk mencegah tumbuh semula penyakit endometriosis , fibroid dan ovarian cyst serta untuk meningkatkan peluang hamil.

2. Ambil langkah untuk kurangkan stress. Exercise 30 minit setiap hari, banyak berzikir , baca quran 4-5 muka setiap hari.
Kurangkan pendedahan kepada toksin – jauhkan menghidu asap beracun, semburan insecticide dan pewangi dirumah dan dalam kereta. Gunakan bahan-bahan organik untuk syampu, sabun, minyak rambut dan deodorent.

3. Sangat penting makanan berzat dan berkhasiat, Jauhkan semua makanan dan minuman yang mengandungi pengawet, perisa dan pemanis, saperti fast foods, junk foods, burger, hot dog, nuggets, french fries dan lain-lain.
Juga jauhkan makanan dan minuman yang mengandungi gula dan tepung – donut, kueh2, ice krim , chocolat dll. Jauhkan minuman soft drink , jus dan kordial dalam botol atau kotak.

4. Makan 70% bahan2 mentah dan segar , iaitu buah-buahan dan sayur-sayuran. Makan lebih buah tempatan saperti papaya, nenas, jambu batu, tembikai , dragon fruit dan lain-laian. Saya galakkan makan ulam , sayur bayam, bendi, terong, kangkung, cekur manis, daun turi dan keledek merah.

5. Amalkan minum jus buatan sendiri tanpa gula. Dua biji apel hijau, 2 carrot, 2 batang celery . Atau 1/4 buah papaya dan ¼ Nenas (khas sminggu dalam waktu haid). Buat jus asli campur sikit air jadikan satu jug , masuk peti ais semalaman.

6. Esok untuk sarapan pagi kacau dan minum satu gelas jus , lepas itu minum satu sudu besar extra virgin olive oil atau minyak kelapa dara.
Makan 2 biji telor separuh masak dan oat atau cereal lain. Jauhkan roti putih atau nasi putih. Makan roti whole meal dan brown rice.

7. Makanan selingan (tea dan coffee break) – jauhkan makanan bergula dan karbohadret. Makan buah-buah atau segenggam campuran kacang almond, gajus, kismis dan peanuts. Minum air mineral atau teh hijau. Jauhkan teh tarik atau nescafe susu.

8. Makan tengah hari – Cuba makan rojak, pecal, salad atau sup sayur. Makan seketul ayam, sepotong ikan atau daging. Minum air mineral ,air kelapa muda. Tengah hari tidak makan nasi atau lain-lain jenis karbohidrat.

9. Makan malam – Minum satu gelas jus diikuti satu sudu besar apple vineger atau satu sudu . Masak sup sayur kobis, karot, brokoli dan cendawan.
Atau buat rojak/pecal dari sayur kankung, taugeh, sengkuang, tempeh tauhu. Masak lauk ikan , ayam atau daging dengan menggunakan lebih halia, kunyit bawang putih dan merah serta serai. Gantikan nasi putih kepada brown rice.

10. Supplemen yang perlu untuk mencepatkan pemulihan luka dan pemulihan penyakit endometriosis ialah multivitamins, vit C 1gm, vit E 400 IU, Habatus sauda.Makan juga goji beri, lain-lain jenis berries, spirulina, rumpai laut.


Jangan Biasakan Makan Berat Tengah Malam, Doktor Ini Kongsi Risiko Yang Bakal Hadapi!

Orang Malaysia ni, dah menjadi rutin makan nasi tidak kira masa, termasuklah tengah malam. Buat anda yang belum tahu, makan berat pada lewat malam mungkin boleh mendatangkan pelbagai risiko kesihatan.

Perkara ini dikongsikan oleh seorang doktor di aplikasi Tiktoknya, @dr.samhan yang menyenaraikan beberapa kesan jika makan pada lewat malam.

Berikut merupakan 4 risiko kesihatan yang boleh berlaku jika makan berat pada lewat malam:

1. Gula dalam darah meningkat

Peningkatan kadar glukosa dan insulin adalah punca utama terjadinya pradiabetes. Lama-kelamaan, ia akan menjadi lebih teruk dan akhirnya berubah kepada diabetes.

Kolesterol dan triglyceride yang bertambah pula adalah disebabkan oleh lemak pada saluran darah yang akan meningkatkan risiko diabetes dan beberapa lagi penyakit kronik yang lain.

2. Berat meningkat dan obesiti

Inilah puncanya mereka yang sedang berdiet untuk kurus tidak mahu untuk makan malam. Menurut kajian, telah dibuktikan secara saintifik bahawa individu yang gemar makan lewat malam akan mempunyai berat badan yang lebih tinggi berbanding mereka yang tidak mengambilnya. Kenapa?

Ini kerana perbuatan ini hanya akan menyebabkan tubuh badan individu hilang atau kurang keupayaan untuk membakar lemak. Dalam pada itu, pengkaji turut menyatakan bahawa individu yang gemar makan pada waktu siang akan berasa kenyang lebih lama ekoran pengeluaran hormon lantas mengurangkan potensi makan lewat malam.

3. Sakit jantung

Buat anda yang belum tahu, makan pada lewat malam boleh menjejaskan tekanan darah pada tubuh badan anda. Ini kerana tekanan darah manusia akan turun 10% pada waktu malam untuk membenarkan tubuh badan berehat. Namun pengambilan makanan sebelum masuk tidur hanya membuat ia kekal aktif.

Kesannya, tekanan darah anda tetap berada pada kadar yang sama walaupun ketika sedang tidur lantas meningkatkan risiko pelbagai jenis penyakit jantung.

4. Reflux acid perut atau gerd

Untuk pengetahuan anda, bukan bayi sahaja yang boleh mengalami refluks. Malahan, orang dewasa juga boleh mengalami asid refluks jika makan pada sekitar waktu masuk tidur.

Selain itu, makan berat pada lewat malam juga boleh menyebabkan ketidakhadaman, pedih ulu hati serta tidak nyenyak tidur. Jadi, sila elak makan 1 jam sebelum meletakkan kepala di bantal.

Bukan itu sahaja, elakkan juga pengambilan minuman berkarbonat, beralkohol dan berkafein 2 ke 3 jam sebelum tidur. Ini kerana ia juga adalah salah satu pencetus asid refluks.

5. Mudah lupa atau konsentrasi teruk

Makan lewat malam tidak hanya membuatkan buah pinggang anda menderita. Ternyata makan lewat malam juga tidak baik untuk kesihatan otak anda. Percaya atau tidak, saintis mendapati bahawa masa makan mempunyai kesan luas pada fisiologi otak dan tingkah laku.

Corak makan yang tidak menentu akan mempengaruhi sistem circadian dan seterusnya mempengaruhi keupayaan pembelajaran dan menghafal otak.

MACAM MANA NAK BUAT KALAU LAPAR TENGAH MALAM

Kalau lapar, Dr. Samhan menasihatkan untuk cuba makan kekacang, buah-buahan, telur rebus atau bijirin. Selain itu, cuba alihkan perhatian anda terhadap makanan dengan melakukan aktiviti seperti menonton televisyen, melayari internet, bermain telefon pintar atau permainan video.


Rumah ‘Maintain’ Kemas, Walau Ada Anak Kecil. Sila Ikut Cara Keluarga Ni!

Bila menyentuh bab bagaimana hendak kekalkan rumah sentiasa kemas dan bersih sepanjang waktu. Tentu ada sahaja antara kita mengatakan seakan mustahil untuk dilakukan.

Lebih-lebih lagi jika punya anak kecil. Baru sahaja kemas ruang tamu, tidak sampai lima minit ruang lain pula bersepah. Sampai sudah, rumah terus terlihat bersepah di sana sini!

Tapi lain pula bagi pasangan suami isteri ini iaitu Encik Fendi Isa dan Puan Maslina. Mereka mampu menjadikan kediaman mereka sentiasa bersih dan kemas walau pun rumah tersebut dihuni bersama 3 orang anak yang masih kecil.

Ikuti perkongsian tip yang dipraktikkan agar kediaman kita juga dapat sentiasa kekal bersih, tersusun dan kemas sentiasa. Jom semak.

Ramai yang PM saya tanya tips untuk rumah sentiasa kemas bila ada anak kecil yang suka sepah-sepahkan rumah. Ada juga saya terbaca komen pada gambar yang saya post dengan mengatakan ”alaaaa dia xde anak kecik, boleh la deko-deko kemas macam tu…”.

Untuk pengetahuan, saya ada 3 orang anak yang masih kecil, paling kecil umur 1 tahun setengah. So saya kongsikan apa yang saya buat utk ‘maintain’ kekemasan rumah saya:

1. Asuh anak untuk suka mengemas setiap kali main atau sepah-sepahkan mainan. Sangat penting untuk kita tidak menghalang mereka main sepah-sepah, tapi tanamkan tabiat suka simpan mainan ke tempat asal selepas main. Biarkan mereka main sepenuhnya.

2. Ajar mereka untuk mengemas sejak dari kecik lagi. Sebagai mak ayah, kita kena sabar bila mereka sepah-sepahkan rumah kerana kanak-kanak bawah umur 3-4 tahun masih belum memahami sepenuhnya untuk kemas. So, kita kena konsisten untuk bagi arahan, mesej: kemas selepas main. Mula-mula susah untuk mereka akur, tapi percaya lah lama-lama mereka akan ikut.

3. Tetapkan peraturan yang objektif dan konsisten seperti main hanya kat ruang main, tidak boleh main di ruang makan atau ruang tamu. Terapkan disiplin, sebelum tidur kena pastikan mereka kemas dahulu mainan yang mereka sepahkan, setiap hari setiap malam.

5. Kanak-kanak kecil suka untuk alihkan aksesori kecil seperti lilin, bunga dan hiasan lain. Di sini kita kena sentiasa igatkan mereka, ‘jangan main’, ‘jangan sentuh’ nanti jatuh/pecah dan sebagainya setiap kali mereka berbuat demikian dengan nada bersahaja dan tidak marah. Biasanya dalam tempoh 1-2 bulan, anak-anak yang umur bawah 2 tahun pasti akan mengulangi perkara yang sama, maka arahan kita mesti konsisten. JANGAN SESEKALI MENENGKING ATAU GUNA NADA MARAH-MARAH. Lama kelamaan mereka akan faham dan tak akan mengulanginya.

6. Peranan kita sebagai ibu bapa. Ada masanya mereka tetap akan sepahkan rumah dan tidak akan kemas balik. Maka, kita sendiri kena pastikan setiap hari sebelum tidur, kita sendiri akan kemaskan rumah, letak semua barang di tempat asal. Yang penting, kena rajin dan terus menerus melakukannya setiap hari, bukan sekali seminggu.

7. Kalaupun kita sendiri tiada masa untuk mengemas rumah sebab letih balik kerja, kita cuba gunakan khidmat bibik yang bayar jam, seperti RM50 untuk 4 jam sebagai contohnya. Yang paling utama, konsisten dalam menjaga kekemasan rumah dan tidak bertangguh. Sikap bertangguh ini lama kelamaan menyebabkan rumah akan tidak kemas dan deko-deko kita yang cantik tidak bertahan lama.

Nota: Semua tips ini adalah berdasarkan pengelaman saya semata-mata dan tidak diambil dari mana-mana pembacaan atau rujukan.

sumber : Fendi Isa VIA Kelab Dekorasi IKEA Malaysia


“Gigi Dimulut Pun Makcik Yang Kena Bersihkan”. Dr Terkejut Pesakit Luah Syukur Pemergian Suami

Sungguh, hidup ini penuh cabaran! Semua ini bergantung kepada diri kita untuk menemui kekuatan untuk meneruskan kehidupan.

Begitu juga dengan kehidupan dengan pasangan. Ada pasangan yang bahagia dan ada juga sebaliknya.

Bahkan ada pasangan yanga tidak bahagia memilih untuk bersama pasangan demi anak-anak. Dia sanggup derita asalkan dirinya tidak berpisah dengan suami untuk memastikan anak-anak tetap dalam jagaannya dengan selamat dan cukup keperluan. Biarpun diri diperlakukan sebagai hamba, dia tidak kisah.

Namun awan tidak selamanya mendung. Kebahagian muncul buat dirinya apabila setelah suaminya meninggal dunia. Tiada lagi derita diri buat dirinya.

Begitulah kisah dicelah kehidupan masyarakat. Inilah kisah benar yang dikongsi oleh doktor setelah pesakitnya meluahkan rasa hatinya.

Nyata, struggle is real! Moga kita tabah dan berdoa supaya urusan ditemukan dengan pasangan yang baik penuh limpahan kasih sayang till jannah!

DI LUAR RATU, DI RUMAH HAMBA

Semoga Allah memberikan syurga untuk ibu ini yang merana semasa hayat suaminya ada.

”Di rumah orang dia ambikkan selipar makcik depan pintu bila nak balik, kalau di rumah makcik yang kena pakaikan selipar dia, lambat sikit sumpah seranah, lempang dan pukul tu biasa” ceritanya tenang saja.

“Saya yang terkejut mendengar kisah “suami terbaik” di mata orang apatah lagi kariah masjid.

“ Gigi di mulut pun makcik yang kena bersihkan” saya terpinga-pinga.

“Macamana tu makcik?” Saya mohon penjelasan terbayang saya dia memberuskan gigi suaminya.

“Gigi palsu dia doktor, bangun pagi makcik kena tadah tangan untuk tadah gigi palsu dia bila dia nak keluarkan kahak dan makcik nak kena basuh gigi palsunya” sambungnya.

Allahu… tak tertelan air liur saya mendengar kisah ibu tabah ini.

“Kalau dia nak makan, dia suruh makcik cari sampai jumpa, selagi tak jumpa jangan balik.

“Sampai ke Tumpat makcik memandu cari apa yang dia nak makan. Bila dah beli, bawa kepada dia lambat balik kena marah, makanan yang dibeli tu tak sedap dia kata makcik bodoh pulak” Allahuakbar
.
Tabahnya makcik ni.

“Bila dia meninggal, makcik rasa sangat lega.” tidak kelihatan rasa sedih dalam diri makcik ini. Sejak saya bertemu dengannya dia sentiasa tenang.

Bila berlaku perselisihan faham suaminya sentiasa mengeluarkan kata-kata “ Mintalah cerai” agar makcik ni minta cerai, namun makcik ini tetap sabar dan tidak pernah terfikir untuk bercerai kerana mereka ada anak.

“Nak buat apa saya minta minta, kalau dia tak nak saya dia yang ceraikan saya tapi bukan saya yang minta” begitu pendirian makcik ni. Walau setiap hari berlaku trauma emosi tapi dia tetap tidak pernah meminta cerai.
.

Perlakuan suaminya ini diperhati anak mereka. Cepat anak ini belajar, ibu ini bimbang anaknya ada sedikit ciri seperti ayahnya.

“Faktor baka memang ada, tetapi cara didikan juga ada kesan yang besar. Maka sangat penting untuk kita mendidik anak agar faham mana yang betul dan mana yang salah.

Apa saja yang dilihat oleh anak akan dicerap dan disimpan sebagai memori dalam otak anak. Rasa marah terhadap ayah sangat tebal kepada si anak dan sukar untuk dia memaafkan ayahnya

Kenapa saya kongsikan cerita ini? Sebab itulah fakta kehidupan kita. Setiap orang mempunyai cerita sendiri, maka jangan bandingkan cerita kita dengan orang lain, elakkan menasihat orang lain ikut cara kita. Lebih baik tanya mereka dulu apa yang mereka perlukan sebelum menjadikan hidup kita sebagai contoh untuk mereka ikut.

Konteks kita tak serupa, di luar nampak bahagia dan menjadikan isteri seorang ratu, tapi di rumah menjadikan isteri hamba. Semoga Allah berikan keluarga kita mawaddah warahmah dan bahagia hingga ke syurga.


Bila Anak Tanya ‘Apa Itu Persetubuhan’, Rupanya Begini Ibu Ayah Jawab, Pakar Motivasi Ni Jelaskan Dengan Lengkap!

Sebagai ibu bapa yang prihatin terhadap perkembangan anak, anda haruslah menjadi ibu bapa yang sentiasa memberi bimbingan, panduan yang betul kepada anak ia termasuk ilmu pendidikan seksual.

Ia penting bagi mengelak serangan seksual biasanya melibatkan golongan dewasa. Lebih membimbangkan, kanak-kanak yang masih berada di bangku sekolah rendah turut terlibat.

Sebagaimana perkongsian pakar motivasi, Akhi Fairuz Al-Jengkawi mengenai pendidikan seksual di kalangan kanak-kanak adalah penting.

Menerusi paparan terbarunya beliau menjelaskan cara jawapan yang betul apabila ada anak kecil bertanya mengenai apa itu persetubuhan.

Perkongsian ini amat penting buat ibu bapa ketahui untuk menjelaskan kepada anak dengan betul dan tepat untuk mengelak sebarang perkaran yang tidak dingini lebih lagi bahan-bahan tidak bermoral mudah diakses di intenet tanpa kawalan.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


“Rezeki Datang Dari Allah, kita Kena Berusaha.” Status Kahwin Tak Halang Husna Mustaffa Berlakon, Suami Penyokong kuat!

Wajah manisnya sering menghiasi dada akhbar mahupun majalah sebagai model busana muslimah sedari awal 2015 lagi. Siapa sangka, dari model dia melangkah ke hadapan dengan mencuba bidang lakonan.

Sementelah kini, penonton sudah mengalu alukan kelibat insan seni bertudung. Lihat sahaja pelakon yang sudah punya nama dan terkenal tetapi berhijab seperti Mira Filzah, Ummi Nazeera, Zulin Aziz, Wan Sharmila, Elfira Loy dan ramai lagi.

Kini, pemilik nama Husna Mustafa mula dikenali ramai. Siapa sangka, rupa-rupanya  Husna sudah punya dua orang cahaya mata. Namun, pengarah dan penerbit berani meletakkan namanya sebagai teraju utama berjudul Mencari Kiblat Cinta sedang bersiaran di TV Okey

Drama 26 episod terbitan NS Star Studio milik Darling Ngasri itu turut dibintangi Syazuwan Hassan dan Shah Hazvee.

Menurut pemilik nama penuh, Sharifah Husna Syed Mustafa biarpun bermula agak lewat, dia tidak pernah menyesalinya. Malah statusnya yang sudah berkahwin juga tak disembunyikan.

“Saya berkahwin di usia 22 tahun. Kini saya sudah berusia 34 tahun. Suami pula dua tahun lebih tua daripada saya. Saya berkahwin betul betul selepas tamat pengajian di sebuah universiti.

“Kami dikurniakan dua orang anak. Anak pertama, Putera Adam Harith berusia (11) dan kedua, Puteri Adra Hana (8). Selama ini pun saya tak pernah menyembunyikan status diri dan gambar bersama dikongsi di media sosial. Saya percaya rezeki datang dari Allah. Kita sebagai manusia kena terus berusaha

“Suami pun antara penyokong kuat apa yang saya lakukan selama ini. Dia tak pernah menghalang minat saya. Daripada zaman sebelum berlakon, sibuk dengan uji bakat peragaan dan iklan komersial… dialah yang akan menemani,” katanya yang pernah bekerja sebagai pembantu makmal di sebuah universiti.

Bagaimanapun menurut anak kedua daripada empat beradik kelahiran Johor Bahru itu, pada saat memutuskan untuk terjun ke bidang lakonan, suami agak berat hati memberi keizinan.

“Pada awalnya saya percaya dia mempunyai pendirian sendiri untuk mempertimbangkan keputusan saya jadi pelakon. Saya yakinkan dia yang boleh buat (berlakon).

“Alhamdulillah hingga saat ini, dialah yang terus bagi semangat untuk saya lebih berjaya di arena lakonan. Cuma saya harus tahu batas sebagai isteri yang mencari rezeki sebagai pelakon,” katanya.

Jelas Husna yang pernah menjadi model klip video lagu Satu nyanyian Najwa Latif pada awalnya dia bergelut memastikan kehadirannya disedari.

“Maklumlah saya mula di ambang 30 an selain sudah berkahwin. Sukar juga untuk memecah tembok itu. Namun lama kelamaan peluang yang diberi saya manfaat sebaik mungkin.

“Daripada situ, ramai sedar saya menunjukkan komitmen tinggi. Cuma saya tak mensasarkan populariti, cukup jika bakat ini dapat diterima. Kalau popular itu semestinya bonus,” katanya yang turut belajar berlakon dengan pelakon Zulhuzaimy.


Rambut Gugur & Makin Menipis, Rupanya Kita Boleh Buat Minyak Untuk Rawatnya!

Melihat rambut semakin hari semakin menipis, wanita mana yang tidak risau? Silap-silap ada yang berasa murung dengan masalah serius keguguran rambut yang dihadapinya itu.

Tidak mahu terus dibelenggu  dengan masalah keguguran rambut berpanjangan, segera atasi dengan menyediakan minyak yang berfungsi melebatkan rambut ini dengan menggunakan bahan alami.

Bagaimana hendak buat  dan apa ramuannya, jom semak perkongsian di bawah.

Jadi hari ni, cikgu kongsi minyak yang boleh bantu selesaikan masalah kulit kepala . Manfaat minyak ini adalah :-

– Lebatkan rambut
– Atasi masalah rambut gugur
– Redakan masalah kegatalan kulit kepala
– Redakan masalah kelemumur
– Menghitamkan rambut
– Sihatkan rambut dari masalah kering dan bercabang

Ramai orang terutamanya wanita yang selalu alami masalah keguguran rambut dan masalah kelemumur sekali gus membuatkan kulit kepala sangat gatal dan tidak selesa.

Jadi minyak ini di formulasi khas untuk membantu menyelesaikan masalah ini.

Pakailah minyak ini setiap malam sebelum tidur sambil mengurut perlahan lahan kepala itu untuk melancarkan peredaran darah. Esok cucilah.

Namun, ada baiknya anda amalkan dulu langkah penjagaan kulit kepala yang cikgu share sebelum ini sebelum memakai minyak ini untuk kesan yang lebih efektif.

Gabungan bahan bahan sangat bagus dalam menghambat bakteria dan menggalakkan pertumbuhan rambut.

Sesuai untuk kanak kanak, dewasa, lelaki, dan perempuan .

Untuk lebatkan rambut baby juga boleh di sapu sedikit setiap hari. Kesan ketara apabila baby membesar dan rambutnya juga lebat dan hitam pekat.

Bahan yang digunakan sangat mudah di dapati. Cikgu ambil di belakang rumah jer.

Anda pun boleh tanam dalam pasu .

Ni resipi nya

RESIPI MINYAK RAMBUT LEBAT

Segenggam daun kari
Segenggam daun inai
2 ulas bawang putih
1/2 biji limau purut
250 ml minyak kelapa

Cara cara

1. 100ml minyak kelapa di blend bersama daun kari, daun inai , bawang putih dan limau purut sehingga sebati

2. Bahan blend tadi di masak di atas double boiler bersama 150 ml lagi minyak kelapa.

3. Sekiranya tiada double boiler boleh panaskan bahan di dalam bekas kaca tebal di atas periuk yang di isi air.
4. Kacau kawan jam sambil niat baik baik selama 30 minit.
5. Tutup api. Biarkan suam dan tapis ambil minyak dan simpan dalam bekas.

Alhamdulillah. Dah siap.

Selamat mencuba!

Nota kaki: Minyak ini boleh tahan dalam 6 bulan. Namun ada baiknya buat untuk keperluan. Tidak perlu buat banyak banyak.


Bantu Turunkan Berat Badan Dalam Waktu 7 Hari, Begini Cara Diet Dengan Buah Betik.

Betik antara buah-buahan yang menjadi kegemaran semua. Memiliki banyak khasiat kerana buah yang kaya dengan kalsium, vitamin, zat besi, dan riboflavin. Betik juga mempunyai kadar lemak yang sangat rendah.

Enzim dalam betik, dapat membantu untuk melancarkan pencernaan lebih cepat dan mengurangkan sembelit.

Malah, bagi anda yang ingin menurunkan berat badan, pengambilan buah betik yang konsisten adalah salah satu cara mudah untuk mengurangkan lemak yang degil.

Anda boleh makan buah betik, yang kaya akan gizi dan juga membantu untuk menurunkan berat badan dan lemak berlebihan dari dalam tubuh.

Rendah Kalori
Sebiji betik kecil yang beratnya 1/2 kg hanya mengandungi 68 kalori atau 3 peratus daripada diet standard 2,000 kalori. Diet 3,500 hingga 7,000 kalori setiap minggu, dapat mengurangkan 1 hingga 2 kg berat badan. Hal ini sangat menyihatkan bukan?

Serat
Satu potongan kecil betik, dapat menyediakan 2.7 gram serat. Diet cukup serat akan menetapkan pencernaan lebih baik, serta menyerap karbohidrat. Di samping itu juga mencegah naiknya gula darah yang boleh mencetuskan kenaikan berat badan.

Lemak
Sepotong betik, hanya mengandungi 0.41 gram lemak. Tubuh memerlukan keperluan harian lemak untuk otak dan kesihatan jantung. Memakan betik tidak akan menyebabkan peningkatan lemak. Berat badan pun lebih mudah turun.

Air
Sepotong buah betik mengandungi 138 gram air atau 89 peratus dari berat keseluruhannya. Pengambilan cecair akan membersihkan racun dari tubuh dan melancarkan metabolisme.

Diet Betik Selama Seminggu
Mulakan untuk mengambil betik pada setiap pagi. Potong dadu dan jadikan salad untuk sarapan. Selepas makan tengah hari, anda boleh amalkan minum 1 gelas jus betik tanpa gula. Lakukannya selama seminggu.

Tempatkan betik mentah pada suhu bilik agar cepat matang. Setelah matang simpan dalam peti sejuk selama seminggu. Pengambilan segera atau dalam beberapa hari.

Amalkan pengambilan betik dalam makanan harian anda, selain itu sentiasa minum air putih, makan makanan kaya serat dan rutin bersenam. Inshaallah, anda boleh dapatkan bentuk badan ideal.

Sumber: Wanista


Mudah Aje Buat Mee Oden Ni. Patutlah Viral, Resepi Nak Buat Pun Superb

Nak buat projek pikat hati suami? Apa kata cuba resepi viral Oden ni. Mudah aje cara nak buat. Bahan-bahan cara penyediaannya pun senang. Jom semak perkongsian Hazirah Maulana.

Jom semak!

Memandangkan kisah oden sudah viral, ade yang mintak kite share resepi odennya. Kini tak perlu beratur panjang kat family mart. Masak je sendiri kat rumah.

Cara cara senang je:

Lada kering dlm 10 batang
Bawang besar sebiji

Pastu blendkan sampai lumat.

Panas kan minyak pastu tumis bahan blend, masukkan serai, masukkan 1 senduk pes tomyam dan masukkan 1 kiub pati tomyam. masukkan 5 cawan air dan biarkan mendidih. Pastu masuk lah segala steamboat yang korang ade.
.
Sedap kan? Alahai ape lagi pegi buat lah. Barang barang tu ade je kat pasar raya.

Ikuti gambar ini untuk penyediannya:

Selamat mencuba!


Ini Sebabnya Orang Perempuan Terakhir Masuk Bilik Tidur. Antaranya Fikir Kerja Rumah Yang Belum Siap.

Memang benar, apabila sudah berkahwin, ramai wanita yang tidak mempunyai cukup masa terutama dalam hal menguruskan rumahtangga. Biarpun ada suami yang membantu, mereka tetapi memastikan urusan rumah ‘settle’ sebelum masuk tidur. Selagi tak siap, tak lena tidur.

Begitu juga dengan perkongsian ini yang tidak menafikan ada isteri yang bersikap begitu. Mereka fokus kepada apa yang dilakukan untuk memastikan rumahtangga terurus dengan sempurna.

IKUTI PERKONGSIAN INI

Lepas je tol kulai suasana dalam kereta terus senyap sepi.

Padahal sebelum tu rancak juga berbual. Sambil sambil memandu tu nak bagi hilang ngantuk ajak la isteri borak pasal kerja, pasal bisnes dan pasal anak anak.

Sedang sedap berborak tu tiba tiba isteri mengadu,

“Syg tak boleh tidur dalam kereta ni, sakit pinggang ni tidur menegak”, katanya..

Saya balas sedapkan hati “Iyee syg, Memang la sakit tak biasa tidur duduk”

Borak borak punya borak. Tak sedar sampai sudah tol kulai. Pandu masuk lorong touch n go.

Kalut punya pasal tak perasan baki ada berapa. Kalau tak cukup kena la berhenti topup dulukan. Cuba la tanya isteri mana tahu dia perasan,

“Syg nampak tak tadi baki touch n go ada berapa?”

“Syg.. syg..”

Hampeh, dah lena rupanya. Sakit sakit pun tidur juga. Huh!

Orang perempuan ni kalau masuk kereta mesti mudah lena. Kereta ni boleh di ibarat zon “lena” diorang.

Anak kalau dah lena mak comfirm akan lena juga. Sudahnya memandu sorang diri juga sampai ke melaka.

Tapi kasihan juga. Nasib baik dia sempat lena dalam kereta.

Sebab sampai je rumah dia terus bertukar masuk zon “kalut” para mak mak

Masuk rumah, buka tudung, lipat lengan baju terus ambil baju kotor dalam bagasi masuk dalam mesin basuh.

Lepas sumbat baju dalam mesin tu dia pergi pula mandikan anak. Sorang sorang dia mandikan.

Lepas tu dia siapkan makanan pula untuk saya dan anak anak. Sorang nak kicap sorang nak mee. Berkicap kat dapur, kasihan.

Sudahnya dia la orang terakhir yang masuk bilik tidur.

Itu pun bukan terus tidur. Terkebil kebil mata nak melenakan diri. Barangkali ada terfikir kerja yang belum settle.

Dalam hati saya terdetik. Patut la dia senang lena dalam kereta tadi rupanya “mental state” masa dalam kereta ni sangat tenang dan lapang.

Bila sampai je rumah “mental state” terus berubah jadi fokus pada tugas dan amanah.

Itu la frontliner setiap rumah. Komited pada tugas dan amanah. Rumah ni ibarat medan perang. Susah nak lena, kasihan pada semua mak mak.


Fazura Bawa Keluarga & Anak Saudara Austisme Naik Flight, Kecewa Diherdik Penumpang Lain!

Bercuti bersama keluarga dengan menggunakan pengangkutan udara tentu sahaja memberi pengalaman yang berbeza. Lebih-lebih lagi buat anak-anak, mungkin ada yang berasa teruja dan seronok.  Pun begitu tidak dinafikan  ada yang cemas dan takut hingga menyebabkan meragam bila berada di dalam kapal terbang.

Apatah lagi tentu lebih mencabar bila anak tersebut adalah anak istimewa. Perasaan tidak selesa bahkan mungkin ada yang takut dengan keadaan sekeliling, sekali gus boleh menjadikan mereka berpotensi untuk meraung dan menjerit dengan suara yang nyaring.

Berkongsi cerita tentang pengalaman ini, pelakon dan usahawan jelita yang juga ibu kepada Nur Fatima Aisya, Fazura berkongsi sekeping gambar percutian keluarga dengan kapsyen yang mencuri tumpuan warganet.

“Nak tanya ibu bapa seluruh Malaysia. Pernah tak anda semua bawa anak-anak kecil naik kapal terbang dan mereka gementar dalam perjalanan di udara? Anak-anak kecil macam Fatima baru nak masuk dua tahun. Sepupu Fatima pula anak syurga, autistic.

Apa perasaan anda jika ada penumpang wanita lain mengherdik “IF YOU GUYS CAN’T HANDLE YOUR KIDS, THEY SHOULDN’T BE FLYING!!” sambil menunjuk-nunjuk jari ke arah anak anda?

Semoga Allah SWT memberikan kesabaran kepada semua ibubapa terutama para ibu dalam menjaga amanahNya. Amiin

Rakan selebriti dan warga siber meluahkan rasa tidak puas hati atas perlakuan wanita terbabit yang tidak boleh bertimbang rasa dengan penumpang yang membawa anak kecil dan anak istimewa.

“OMG how mean is that??! So rude! People should be more empathetic towards children esp special children! My son is Autistic too. May Allah grant sabar in us all. Much love from me to you & the family Fazz.,” tulis pelakon Catriona Ross.

Turut menarik perhatian pelakon Diana Danielle untuk memberi respon,  “I’ve had a parent of anak syurga juga cerita something similar – dia bawa anak dia ke KLCC park tapi hari tu ter-ramai pula orang jadi anak dia overwhelmed and became very frustrated. Ayah dia biarkan anaknya lepaskan frustration dulu sebelum dia pujuk tapi ada hamba Allah ni dtg kat dia cakap “U should control your child” or something like that, which the father explained “my son’s doing the best he can, u should leave him alone.” If it’s a public area and you see a kid having a meltdown, if you cant help them, at least dont discourage them and their parents. Every child deserves to go to a park and go on plane rides.

Manakala Yasmin Hani juga turut terpanggil untuk meninggalkan komen, “Tell that person to get business class la.. Plane ride is for everyone. If that person cant handle being in d same flight as others, get ur own jet then.😂

Komen yang lain pula, “😢 my friend pernah kena mcm ni.. flying to New Zealand.. they bring anak syurga nya.. biasalah budak istimewa buat bising bila lama dlm flight… kena marah… sedih betul dan terasa sgt masa tu…. for them even anak syurga mereka akan bawa kemana saja mereka pergi holidays… tak sampai hati nak tinggalkan… but some people tak ada perasaan and sensitivity. Or memang kita tak boleh kemana pun… wallahualam.,” tulis islyana.

“Bln Jun yg lalu, saya fly ke KK, mmg ada budak yg menangis dlm fly tu agak lama jgk. Mmg agak terganggu sikit, tp saya lbh kesian pd ibu dia sbb dia rasa bersalah pd penumpang yg lain. Rasa mcm saya nak bangun pergi pujuk anak dia utk bantu ibu tu tp rasa segan plk.
Alhamdulillah anak dia tertido lps tu, mgkin dah penat menangis..
Always put our self in people shoe,” tulis yang lain lagi.


“Rasulullah SAW Wafat Pada Hari Isnin.” Siapa Sangka Hari Yang Sama, Pemergian Siti Sarah Yang Dicemburi Ramai.

Pemergian penyanyi Allahyarham Siti Sarah Raissuddin yang meninggal dunia hari ini amat dicemburui apabila terlalu ramai insan dikenali mahupun tidak dikenali menitipkan doa buatnya.

Setiap orang yang beragama Islam pastinya mengimpikan untuk meninggal dunia dalam keadaan husnul khotimah.

Siapa sangka pemergiaannya juga sama pada hari yang sama dengan kewafatan Rasulullah SAW di Madinah Al-Munawwarah pada hari Isnin, 12 Rabiulawal tahun 11H/ 8 Jun 632M.

Sebagai umat Islam tentunya kita mempunyai impian sebegitu. Tersentuh dengan coretan lelaki ini yang ‘cembur’ dengan pemergian Siti Sarah pada hari isnin.

Meninggal Dunia Hari Isnin
Pagi ini tersebar berita kematian selebriti Siti Sarah Raisuddin.
إنا لله وإنا إليه راجعون

Didoakan beliau ditempatkan bersama orang-orang yang soleh.
Terlintas satu peristiwa yang dirakamkan di dalam Sahih al-Bukhari yang diletakkan tajuk

Meninggal dunia hari Isnin

Bab Meninggal Dunia Hari Isnin. Saya ringkaskan mafhum hadis ini.
Di saat Saidina Abu Bakr al-Siddiq sedang sakit tenat. Saidatina Aisyah binti Abu Bakr datang bertemu dengan ayahanda kesayangannya.

Saidina Abu Bakr bertanya, “Hari apa Rasulullah Sollallahu ‘Alayhi wa Sallam wafat ya?”
Aisyah menjawab, “Hari Isnin.”
Beliau bertanya lagi, “Hari ini hari apa?”
Aisyah menjawab, “Hari Isnin.”

Abu Bakr berkata, “Saya harap, saya dapat ‘pergi’ antara pagi dan malam ini.”
Dan Saidina Abu Bakr meninggal dunia pada malam itu. – Sahih al-Bukhari

Lihat bagaimana cintanya Abu Bakr al-Siddiq terhadap Rasulullah sehingga mahu meninggal dunia pun diinginkan sama seperti hari baginda wafat iaitu hari Isnin.

Sumber: Saifuddin Yusof


Pelanggan Kedai Makan Terkejut Lihat Bangsal Mewah, Raih Perhatian Ramai!

Setiap antara kita mempunyai minat yang berbeza termasuk cara menghias kediaman. Bukan itu sahaja ada gemar menghias ruang kegemaran asalkan sedap masa memandang.

Unik dan rare cara seorang pemilik bangsal, Baharuddin Mamat, 66 yang menjadikan sebuah bangsal yang menunggu masa untuk roboh kepada teratak yang indah.

Bagi yang pertama kali melangkah masuk ke dalam, ia bagaikan berada di sebuah  bilik hotel bertaraf lima bintang.

Katanya,  ruang rehat yang digelar ‘Bangsal Jerenggen’ itu dibinanya dengan kos RM11,000 sebagai tempat berehat buatnya selepas berniaga selain tempat solat pekerja dan tandas di dalam bangsal itu turut digunakan pelanggan yang bertandang ke kedai makannya.

Dia yang mengusahakan kedai makan di Jalan Sultan Mohamad, Terengganu idea mengubah suai ruangan dalam bangsal itu tercetus tiga tahun lalu.

“Tak sangka ramai yang terkejut melihat bangsal ini kerana orang ramai yang datang ke kedai tidak menyangka ruangan dalamannya tidak seperti bahagian di luar.

“Biasanya orang akan membuat ubah suai pada bahagian luar bagi memperlihatkan sesebuah binaan sempurna namun saya tidak berbuat demikian kerana ruangan dalaman lebih penting kerana ia dapat memberi keselesaan apabila berehat atau beribadat.”

TANDAS PUN MEWAH!

Bangsal Jerenggen bersebelahan kedai makan miliknya, turut mengubah suai tandas begitu menarik.

Katanya, ada  pelanggan masuk ke dalam bangsal untuk menggunakan tandas di situ dan ramai yang terkejut melihat dalaman tandas itu.

“Tandas di dalam bangsal dan di luar bangsal saya jaga serta membersihkannya setiap masa bagi menjamin kebersihannya selain selesa untuk digunakan pelanggan.

“Sebelum ini apabila ke tandas kedai makan di mana-mana yang saya singgah saya melihat kebersihannya tidak dititik berat,” katanya yang lebih dikenali dengan panggilan ‘Pok Din Lejeng’.


Rupanya Tanam Dalam Tong Hitam Ni Lebih Senang.Tak Perlu Siram Kerap, Tanaman Pun Subur Dan Kos Pun Jimat!

Memang seronok bila dapat bercucuk tanam di rumah. Tambah lagi bila lihat tanaman menjadi dan subur merimbun.

Tapi salah satu penyebab tanama kurang menjadi apabila tidak mendapat air yang mencukupi. Bagaimana pun, melalui penggunaan tong besar untuk menanam pokok sayuran salah satunya jagung atau sawi memang amat bantu.

Bukan sahaja tidak perlu siram setiap hari tapi tanahnya boleh digunakan untuk tananam seterusnya tanpa perlu menukar tong lain.

Ikuti perkongsian menarik ini. Ia idea yang menarik! Mesti cuba!

“Tong Hitam vs Pasu”

Ini projek terbaru kami anak beranak di musim PKP. Berkebun dalam tong hitam.

Mula mula akan tanam dengan sawi giant. Harvest sawi ganti dengan jagung. Lepas jagung tanam bendi. Habis bendi, kita tanam cili api ya.

Kenapa saya guna tong hitam, tak guna pasu?

Berdasarkan pengalaman sebelum ini, ada beberapa sebab saya beralih dari pasu kepada tong hitam.

1. Saiz

Untuk berkebun dalam pasu, lagi besar saiz lagi baik. Ini kerana, lebih banyak media tanaman boleh diisi. Disyorkan guna tanah campuran.

Bila media tanaman lebih banyak. Zon pengakaran pun akan jadi luas. Bila zon akar luas, pokok akan jadi lebih subur sebab banyak akar yang mencari makanan.

2. Harga

Lagi besar pasu lagi mahal harganya. Saiz pasu yang di jual di kedai dua ringgit biasanya antara 5 – 10 liter sahaja.

Nak pokok subur dan cantik, elok guna saiz pasu yang kapasitinya lebih 20 liter (jika siram secara manual).

Masalahnya dengan pasu saiz besar ni adalah harganya yang mahal. Lebih RM10 satu biji.

Berbanding dengan harga tong hitam yang saya guna ni, ia cuma RM 9.90 sebiji (12 gallon @ lebih kurang 48 liter)

3. Kekerapan Siraman

Biasanya untuk berkebun di rumah, kita jarang guna sistem pengairan automatik. Takkan la tanam 2-3 pokok satu jenis, kita nak pakai sistem automatik bagai.

Kebanyakkan disiram secara manual termasuk la saya. Ianya adalah normal dan praktikal untuk berkebun dapur.

Untuk tanaman dalam pasu (5-10 liter), saya terpaksa siram setiap hari. Kadang kadang tu terpaksa siram pagi petang. Jika tak siram, tak lama la pokok tu jadi arwah.

Berbeza dengan tong hitam, saya hanya perlu siram 2 – 3 hari sekali. Ini kerana kadar pegangan airnya lebih banyak.

4. Kepelbagaian tanaman.

Dalam tong hitam ni kita boleh gilir macam macam tanaman ikut suka kita. Yang bestnya kita tanam dalam bekas yang sama, media yang sama dan di tempat yang sama.

Contohnya, mula mula kita tanam kubis. Habis kubis tanam jagung. Lepas jagung tanam sawi.
Cabut sawi tanam terung.

Nak tanam limau kasturi dan limau purut pun boleh. Tiada masalah.

Kawan – kawan, berkebun dapur ni hobi. Bila sebut hobi, maksudnya kita bebas dan tak terikat dengan rutin harian tersebut. Kita buat bila ada masa free.

Untuk dapat kebebasan tu, kita kena pilih teknik yang paling mudah untuk kita urus. Kaedah yang sangat senang dan fleksibel.

Barulah kita rasa seronok berkebun dan boleh jadi terapi minda. Badan sihat dan jiwa pun tak kacau.

Menariknya idea guna tong hitam besar ni! Kos nak beli pun murah daripada pasu bunga yang besar. Jom buat hujung minggu.


“Macam Drama Pendek.” Bersemut Tengok Lisa Surihani & Yusry Masak

Penampilan Lisa Surihani sering meraih perhatian tentang penghijrahannya. Lisa atau nama sebenarnya Lisa Surihani Mohamed yang sering tampil sopan dengan mengenakan hijab sering mendapat pujian.

Muat naik terkini Lisa menarik perhatian ramai di media sosialnya. Lisa memuatnaik video bersama suami tercinta Yusry Abdul Halim berserta kapsyen ringkas penuh makna.

Pelakon filem Lagenda Budak Setan itu, memberi tahu suaminya jarang ada dalam videonya. Difahamkan video kali itu adalah untuk memasak daging.

Namun, aksi pasangan suami isteri ini yang sweet di dapur membuatkan peminat bersemut melihat pasangan bahagia ini.

“Dah jarang suami kita nak masuk dalam video, sekali masuk banyak hal pula terjadi. I’m sorry sayang 😭 terleka seketika sediakan hidangan @pakmatwesterncafe”

PEMINAT TERHIBUR

Melihat video memasak dan kapsyen ‘bersemut’itu, ramai peminatnya terhibur. Malah ada yang mengatakan merindui lakonan mereka.


Begini Cara Pantas Haluskan & Cerahkan Muka. Hanya Guna Skrub Beras Homemade. Mudahnya!

Setiap kali menggunakan produk skrub yang dijual dipasaran, anda akan terus rasa puas hati atau tak? Selalunya ambil masa seminggu, barulah anda dapat hasilnya kan?

Tapi tahu tak kalau kita buat skrub sendiri, terutama skrub beras, hasilnya memang berbaloi dan kesannya boleh dibezakan waktu itu juga. Kulit memang rasa lebih lembut dan cerah.

Kalau hasilnya semacam itu, rajin-rajinkanlah diri buat sendiri di rumah. Ikut cara Farah N yang turut buat skrub sendiri untuk kegunaan hariannya. Senang saja!

Dah lama tak post homemade penjagaan kulit. Hari ni nak kongsi tentang skrub beras. Skrub ni skrub kegemaran selepas skrub kopi. Memang best!

Antara kesan penggunaan scrub beras ni:
– Mencerahkan kulit muka dan badan
– Kulit lebih glowing dan tak kusam.
– Kulit lebih licin
– Kulit lebih lembut dan halus mulus

Bahan:
Beras
Lemon
Madu

Caranya:
1. Kisar beras sampai hancur.

2. Kisar guna pengisar atau lesung batu.

3. Agak-agak jangan terlalu halus. Bila siap, simpan dalam bekas.

4. Bila nak guna, campurkan dengan madu atau madu.


Bantuan Khas Tunai RM10,000 & RM1,000 Untuk Mangsa Banjir Warga Terengganu

Kerajaan Negeri 1Terengganu akan menyalurkan Bantuan Khas Tunai RM10,000 kepada setiap keluarga yang kehilangan ahli keluarga disebabkan banjir sebagai tanda simpati terhadap kejadian yang berlaku.

Menteri Besar Datuk Seri Ahmad Samsuri Mokhtar berkata kerajaan negeri turut menyalurkan Bantuan Khas Tunai RM 1,000 kepada setiap ketua isi rumah (KIR) yang berdaftar sebagai mangsa banjir bagi meringankan beban mereka.

“Bantuan lain seperti pembaikan rumah yang rosak, pembinaan semula rumah yang musnah dan lain-lain kerosakan infrastruktur akan dilaksanakan oleh kerajaan negeri setelah mendapat maklumat penuh penilaiannya,” katanya Beliau berkata demikian menerusi satu hantaran di laman Facebook rasminya hari ini selepas taklimat pengurusan banjir di Pejabat Daerah Kemaman baru-baru ini.

Ahmad Samsuri sebelum itu meluangkan masa melawat mangsa banjir di pusat pemindahan sementara (PPS) SK Binjai Kemaman.

Katanya, kerajaan negeri turut mengalu-alukan mana-mana syarikat yang beroperasi di negeri ini atau di luar negeri Terengganu yang ingin memberi sumbangan supaya menyalurkannya menerusi Tabung Darul Iman.

Beliau juga merakamkan penghargaan kepada Kerajaan Persekutuan kerana menghulurkan bantuan segera RM50 juta, selain kerajaan negeri Selangor sebanyak RM500,000, Pahang (RM150,000) dan Kedah (RM200,000).

Sementara itu dalam sidang media yang turut disiarkan menerusi Facebooknya itu, Ahmad Samsuri menyifatkan banjir yang dialami oleh Terengganu kali ini agak luar biasa sehingga menjejaskan persiapan yang dilakukan kerajaan negeri sebelum ini.

“Kita berdepan dengan cabaran yang agak luar biasa kali ini berikutan cuaca yang agak ekstrem yang tidak pernah dihadapi dalam sejarah negeri Terengganu.

Hujan lebat telah menyumbang kepada keadaan banjir yang luar biasa ini dan kita mengakui di sana sini ada kelemahan walaupun kita telah bersedia.

“Perbincangan dan mesyuarat untuk menghadapi banjir ini telah dilakukan secara berkala lebih awal sebelum ini, tetapi cuaca yang ekstrem telah mengatasi perancangan kita sehingga ada tempat-tempat tertentu tidak mampu dicapai oleh aset yang ada,” katanya.

Keadaan itu katanya menyebabkan kerajaan negeri terpaksa memohon bantuan daripada pihak luar termasuk pihak swasta untuk membantu memindahkan mangsa banjir.

Beliau turut mengakui ada mangsa banjir yang lewat menerima bantuan makanan dan keadaan itu terjadi apabila premis yang dijadikan pusat pemindahan sementara (PPS) turut dinaiki air dan mereka terpaksa dipindahkan ke tempat lain.

“Jadi ini memberikan satu cabaran besar kepada seluruh agensi yang terlibat menguruskan banjir kali ini.

“Sehubungan itu segala kekurangan daripada kelemahan itu sekiranya datang daripada pihak kerajaan, saya ambil kesempatan memohon berbanyak maaf dan akan cuba memperbaiki pada masa akan datang,” katanya.

Sumber: Bernama menerusi Astro Awani


Simpati Kepenatan Isteri, Suami Ini Berkongsi Tip Yang Sweet Untuk Kebahagiaan Rumahtangga

Memang setiap suami perlu ada perasaan simpati dengan kpenatan isteri menguruskan rumahtangga, barulah bahagia kan. Cewah!

Melalui perkongsian di laman facebook Mohd Fhais menjelaskan bahawa apabila isteri mula membebel sebenarnya, ingin meluahkan kepenatan yang dialaminya.

Untuk mengelak anak-anak kena tempias, para suami perlu tenangkan isteri seperti peluk isteri dan ajaknya berbual. Ikuti selanjutnya berikut

Isteri Kuat Membebel Di Rumah, Suami Kena Tenang Bukan Sama Beremosi

Terkedu bila ramai suami yang mengadu penat dan rimas dengar isteri membebel di rumah.

Ada juga yang sanggup curang kerana kononnya dah tak tahan dengar isteri membebel.

Tapi apa PUNCA isteri kerap membebel?

Pada awalnya ingat orang perempuan ni kuat membebel sebab memang suka suka, atau sebab fitrah wanita mesti mulut banyak cakap.

Tapi salah !

Mereka tak membebel tanpa sebab. Mereka hanya membebel bila mereka mahu suami ‘dengar’ bahawa mereka sedang rasa penat, rimas, sibuk dan stres menguruskan rumah seorang diri.

Perasan tak, makin kita buat dunno makin kuat dan panjang bebelan isteri..

Selalunya, isteri seorang sahaja yang sentiasa rimas dan tak keruan bila lihat anak-anak tak mandi, rumah bersepah macam rumah terbiar, timbunan baju belum basuh & lipat, barang sekolah anak belum pack, nak menyapu, nak masak.

Kita yang dengar deretan tugas ni pun dah rasa penat, apatah lagi isteri yang membuatnya rasa 2x ganda penat.

Ditambah pula dengan tekanan tempat kerja, tekanan peribadi dan tekanan dari anak-anak membuatkan emosi si isteri koyak dan memancut-mancut keluar suara merungut dan mengungkit hal lepas.

Lagi bahaya jika mereka pendam perasaan kacau tu dalam hati senyap-senyap. Masa ni benda kecil pun dah boleh trigger si dia untuk menjadi marah dan beremosi. Akhirnya anak-anak jadi tempat si isteri melampiaskan jiwa kacau tu.

Sebab itu, saya ingin berpesan pada semua suami di luar sana jangan lah cepat melenting dan buruk sangka bila isteri membebel dan mengomel, sebaliknya bertenang dan jadi pendengar yang setia kerana setiap bebelan yang keluar dari mulut dia itu ibarat detoksifikasi racun yang merosakkan jiwa.

Bahkan ada kebaikan dengar isteri membebel ni. Menurut kajian yang dilakukan oleh Universiti Michigan lebih kerap isteri membebel pada suami semakin kurang risiko suami menghidap penyakit kencing manis.

Lebih baik tadah telinga dengar bebelan tak rugi apa pun daripada dapat penyakit kencing manis rugi tak dapat makan manis-manis.

Nampak isteri membebel tak henti-henti jangan lari lesap ntah ke mana, cuba peluk isteri panggil duduk sebelah. Buat slow talk hati ke hati.

Pastikan keperluan fisiologi seperti makan, tidur dan rehat isteri kita cukup barulah perkataan yang keluar dari mulut mereka menyenangkan hati kita.

Suami patut jadi ‘ubat’ penenang bila isteri tak dapat kawal emosi, bukan jadi ‘api’ yang menambah derita emosi si isteri.

Mohd Fhais
Tak akan jadi queen control pun jika suami tadah telinga dengar cakap isteri, malah lebih bahagia.

P/s : Saya percaya masih ramai yang selalu terikut-ikut dengan emosi dan sudahnya menyesal dengan tindakan terburu-buru. Belajar kenal & kawal emosi supaya kita tak tunduk pada emosi sendiri. Belajar di sini -> t.me/CoretanFhais

#JanganTundukPadaEmosi
#CoretanFhais


Murid Banyak Kali Pergi Ke Tandas, Undang Rasa Pelik Guru, Rupanya Ini Kisahnya!

Anak-anak kecil yang bersekolah rendah tentunya mempunyai pelbagai peel. Antaranya liat nak bangun pagi, malas nak ke sekolah, tertinggal buku sekolah atau baju sekolah yang putih cepat kotor.

Bahkan peel itu juga terkesan kepada guru-guru di sekolah. Mana taknya pelbagai kerenah anak murid dilihat setiap hari.

“Cikgu, nak ke tandas,” minta seorang murid sambil buat muka tak tahan dengan kaki dikepit-kepit.

Aku pandang dia atas bawah.

‘Budak ni, iye ke tidak ni. Ke nak pergi main je ni,’ itu bermain dikepala aku.
“Cikgu. Tak tahan dah ni,” katanya sambil buat muka berkerut.

Ah sudah. Karang terkencing dalam kelas, aku juga yang susah nak mop, tukar seluar dia bagai.
“Pergilah,” balasku.

Berlari dia keluar kelas. Kemudian terus budak depan meja aku cakap,
“Cikgu. Dia tipu je lah. Saya selalu tengok dia main kat tandas”.
“Betul cikgu. Tadi dia dah dua kali ke tandas,” sahut seorang lagi murid.

Aku tengok jam. Baru pukul 2:30. Murid masuk jam 1:10. Takkan dalam masa sejam sampai 3x kencing. Sah, aku kena kencing dah ni.

Tapi mungkin dia betul-betul tak tahan. Dari aku ambil risiko dia terkencing dalam kelas, bagi je kebenaran dia keluar.

10 minit kemudian, dia masuk. Tersengih-sengih ja. Aku tak kata apa, suruh dia duduk dan buat kerja.

Habis masa aku, aku turun ke kelas seterus. Masa ni jam 2:45. Baru 5 minit di kelas ini, nampak kelibat murid berjalan depan kelas aku nak ke tandas.

Aku keluar intai nak pastikan siapa. Sah, budak tadi. Terus aku jerit,
“Awak nak ke mana lagi tuuuu!”
“Tandas, cikgu,” jawabnya perlahan. Takut le tu kantoi.
“Apa benda ke tandas sampai 4x dalam masa 2 jam ni? Main la tu,” gertak aku.
“Okey cikgu. Saya balik ke kelas sekarang,” laju dia pusing dan berlari ke semula ke kelas.

Adoi, kena game sokmo la bab tandas ni. Nak ditahan, takut betul-betul. Diberi kebenaran, mereka ambil kesempatan. Adeh, dilema guru nak benarkan murid ke tandas memang real gais. Reallll!

Ada yang ambil angin sebelum ke tandas!

Perkongsian kisah itu, mendapat perhatian netizen yang turut berkongsi pengalaman lucu hal yang sama.


Tak Ada Pengalaman Bertukang, Wanita Ini DIY Kolam Mini, Tak Sangka Berjaya Lakukan. Bikin Netizen Kagum!

Jangan sangka, wanita ni tahu masak dan jaga anak aje, sebenarnya wanita juga boleh buat kerja-kerja yang lelaki lakukan.

Sebagaimana perkongsian seorang ibu kepada dua orang anak ini. Menerusinya facebooknya, dia menunjukkan cara membuat kolam mini di halaman rumahnya.

Lebih inspirasi, walaupun sibuk bekerja tetap melakukan diy buat sendiri kolam mini. Biarpun sebulan lebih baru berjaya menyiapkan mini kolam, namun hatinya tetap bangga dengan usaha yang dilakukannya sendiri.

Jom lihat cara beliau membuat kolam mini di halaman rumahnya.

Buat sendiri mini kolam di halaman rumah

Hikmah PKP. Saya bukan tukang yer,tapi sangat minat bertukang dan nak cuba buat sendiri. Hasil tangan kerja seorg mak anak dua.

2 hari seminggu je buat sebab bekerja,sebulan lebih baru setel semua. Banyak ilmu saya ambil dalam group ni,terutama bancuhan simen,cara elak leaking,cara susun bata,ada jugak yang saya buat ikot suke hati jer.

Untuk elak leaking saya hanya sapu bancuhan simen beberapa kali,sapu guna berus, sapu guna tangan (pastikan pakai glove). Lepas tu baru cat guna swimming pool epoxy (gambar last beli di shopee). Alhamdulillah dr siap pertengahan july sampai sekarang memang tiada kebocoran langsung.

Simen bancuh sendiri tapp bancuhan pertama ni agak cair.

Simen yang telah kering untuk dijadikan lantai kolam. Batu bata di susun pada bahagian tepi.

Proses susun bata hampir siap untuk membantuk mini kolam.

Salutan simen untuk kemasan.

Kali pertama isi air untuk test leaking

Kolam yang telah siap.

Manakala  lubang untuk air keluar juga ada pada bahagian bawah kolam.

Alhamdulillah akhirnya siap jugak taman mini

Untuk kolam, saya guna 1liter ni jer, 2 kali sapu..sapuan pertama tggu kering dlu,lepas tu sapu lagi skali. Juga untuk kolam ni saya mmg guna cat tu shj..xde pakai waterproof lain…tp sblom cat,sy bancuh simen agak cair n sapu byk lapisan pd dinding tu

Inspirasi, boleh cuba buat seperti wanita ini.


“Yang Penting Akad Nikah, Lain Tangguh Dulu.” Beza Usia 17 Tahun, Intan Ladyana & Harris Alif Selamat Bernikah!

Perbezaan usia 17 tahun tidak menjadi penghalang buat pelakon jelita, Intan Ladyana  dan Harris Alif disatukan sebagai suami isteri. Majlis pernikahan pasangan ini diadakan di pejabat Jabatan Agama Islam Wilayah Kuala Lumpur menyaksikan Harris sah bergelar suami dengan sekali lafaz.

Majlis pernikahan berlangsung sederhana dengan mengikut prosedur operasi standard (SOP) ketat yang hanya dihadiri 14 ahli keluarga.

Acara akad nikah disempurnakan Penolong Pengarah Jawi, Muhammad Azlan Marukum selaku jurunikah dan wakil wali. Turut hadir menyaksikan penyatuan Harris dan Intan adalah Pendaftar Nikah, Cerai, Rujuk Orang Islam Wilayah Persekutuan Kuala Lumpur, Nasir Abdullah.

Pada majlis itu, Harris menyerahkan mas kahwin berupa set perhiasan barang kemas dan sebentuk cincin berlian. Sembilan dulang barang hantaran pengantin perempuan berbalas tujuh dulang tidak dibawa bersama sebagai mematuhi SOP ditetapkan.

Sama cantik, sama padan pasangan ini mengenakan busana tradisional Melayu berwarna ‘off white’ sekali gus menaikkan seri pengantin pada keduanya.

Intan dan Harris sebelum ini merancang untuk melangsungkan majlis perkahwinan pada Mac ini namun terpaksa dipercepatkan kerana kekangan tertentu.

Memetik laporan Berita Harian Online, Harris melafazkan syukur kerana majlis pernikahan dipermudahkan, walaupun terpaksa dilakukan sehari awal.

“Alhamdulillah, saya dan Intan selamat disatukan dalam keadaan sekarang. Apa yang penting, akad nikah. Mengenai perancangan majlis resepsi dan bertandang terpaksa ditangguhkan dahulu selepas situasi pandemik COVID-19 pulih.

“Kami sepatutnya bernikah esok, tetapi terpaksa dipercepatkan sehari ekoran Perintah Kawalan Pergerakan (PKP). Apa yang penting, saya lega dan gembira apabila semuanya selesai.

“Saya hanya ingin menikmati momen hari ini dengan gembira, tidak mahu kusutkan fikiran dengan perkara lain. Selepas ini saya perlu fikirkan tanggungjawab yang perlu dipikul sebagai ketua keluarga,” katanya dalam sidang media secara virtual yang diadakan Sony Music usai diijabkabulkan.

Intan bersyukur majlis pernikahan berjalan dengan baik, walaupun pelbagai rintangan terpaksa dilalui akibat COVID-19.

“Bagi kami, paling utama melakukan apa yang wajib terlebih dahulu. Tidak dinafikan, segala-galanya menjadi sukar dan kami tidak boleh membuat perancangan beriya-iya dalam keadaan COVID-19.

“Apa pun, saya bersyukur semuanya berlangsung dengan lancar hari ini,” kata Intan.


Nak Anak Kuasai Matematik Dengan Mudah, Ibu-Ibu Ikut Cara Ini.  Wow, Dapat Eratkan Hubungan Juga!

Matematik antara subjek yang cukup memeningkan kepala anak-anak. Terutama bagi mereka yang tak suka bermain dengan angka. Nak nak lagi sekarang soalan banyak berbentuk KBAT.

Jika tak mahu anak-anak stress, ibu bapa cubalah tip ini. Ia boleh diikuti untuk anak anda jika mahu menguasai matematik dengan mudah. Bukan sahaja anak-anak dapat kuasai subjek berikut bahkan hubungan anda juga makin erat lagi.

Sediakan Buku Nota

Senaraikan perbelanjaan dalam buku nota. Biasakan diri anak anda berusaha sebelum mendapat ganjaran. Misalnya mereka ditugaskan untuk memberi haiwan peliharaan makan dahulu sebelum mendapat ganjaran tersebut.

Dapat upah

Setiap upah yang mereka dapatkan hasil menolong ibu bapanya akan direkodkan dalam buku nota, sehingga upah menjadi banyak. Upah yang terkumpul mereka boleh gunakan untuk membeli aiskrim, membaiki basikal dan menjaga haiwan peliharaan di rumah. Dengan teknik ini, anak terbiasa secara rutin dalam matematik.

Kaitkan dengan nombor

Semasa menaiki atau menuruni tangga seperti biasa, bilanglah anak tangga bersama anak bersama-sama. Dengan ini, susunan no 1-20 senang untuk diingati anak.

Kaitkan arahan dengan nombor

Jika meminta pertolongan dengan anak, kaitkan arahan anda dengan nombor. Contohnya, “anakku, ambilkan mama 1 helai tisu. 1 saja” Dengan cara ini, anda mengajar kemahiran mendengar dan memberi arahan kepada anak.

Belajar melalui persekitaran

Jika perjalanan di kereta di atas lebuhraya amat membosankan, manfaatkan masa tersebut. Ajak anak bilang berapa buah lori yang dia nampak, berapa RNR sudah pergi bersama anak-anak.

Aktiviti ini pasti menarik perhatian anak-anak. Jika hendakkan aktiviti yang lebih menarik, suruh anak anda bacakan plat kereta di hadapan bersama abangnya. Mereka pasti berlumba untuk jadi yang terbaik.

Ajar dan minta anak tengok jam

Mengajar anak lihat jam menggunakan jam analogue. Jika anda berada di dapur, cuma tanya pukul berapa anak anda nampak pada jam. Anak akan memberikan jawapan seperti, jarum jam yang panjang ada di 10, pendek berada di nombor 2. Jika anda perbetulkan anak anda, anak anda akan belajar dengan sendiri. Jangan marah anak jika salah membaca jam.

Ikut cara Orang Jepun dan Cina

Akhir sekali, untuk belajar matematik, ia adalah sangat senang. Cara orang Jepun dan Cina belajar matematik adalah membuat latihan matematik berturut-turut. Cara ini diajar oleh Kumon dan juga SRJKC. Contohnya, muka surat pertama buku latihan adalah 1×8, 2×8, 3×8, 4×8, 5×8, 6×8, 7×8, 8×8….

Dan di muka surat kedua, nombor tidak akan mengikut urutan lagi, tetapi nombor rawak seperti 8×5, 8×8 atau 8×2 dan ia akan berterusan sampai 10 muka surat. Apabila anak sudah selesaikan kesemua 10 muka surat, beliau tidak perlu mengira tetapi sudah hafal bahawa 5×8 atau 8×5 adalah 40.


Bagi Seorang Isteri, Lepas Kahwin Hidup Dia & Tanggung Jawab Pada Suami Adalah Segala-Galanya. Deep Perkongsian Lelaki Ni!

Bertoleransi, faham antara satu sama lain, bertolak ansur dan jalankan tanggung jawab dengan baik antara kaedah bagi membahagiakan sesebuah rumah tangga. Bagi sesetengah wanita, apabila bergelar isteri kehidupan mereka berubah seratus peratus. Tiada lagi istilah me time atau bersuka ria dengan kawan-kawan. Sebaliknya suami dan anak-anak adalah keutamaan.

Saling melengkapi, itulah resipi kebahagiaan dalam rumah tangga. Dalam masa yang sama tidak lupa untuk menghargai segala penat lelah pasangan anda. Tidak kira sebesar zarah sekali pun.

Bukan wang ringgit yang didambakan setiap masa, namun kasih sayang yang dicurahkan dan perhatian sewajarnya itu sudah membuatkan ikatan suami isteri semakin kuat dan utuh.

Setiap hari bangun pagi,
Aku buka lampu, dia tutup aircond.
Aku masuk tandas, dia ironkan baju.
Aku solat subuh, dia sediakan sarapan.
Aku sarapan, dia masuk tandas dan solat subuh.

Masuk kereta,
Aku drive, dia bukakan makanan dan air,
Aku buka bluetooth, dia bukakan lagu,
Aku tengok kanan nak lintas, dia tengokkan kiri,
Aku menguap ngantuk, dia urutkan bahu.

Ada extra gaji,
Aku belikan hadiah utk dia,
Dia dapat job, ajak makan Seoul Garden.
Pergi ambil exam takaful, dia teman.
Pergi jalan TAR cari barang, aku teman.
Aku short duit, dia topup kan.
Aku buat investment, dia execute kan.

Dekat rumah,
Dia masak, aku potongkan bawang.
Aku masakkan maggi, dia buatkan ayam masak lemak.
Aku sapu lantai, dia mop kan lantai,
Aku belikan makanan kucing, dia mandikan kucing.
Aku ambilkan keropok, dia buatkan kopi.
Aku basuhkan baju, dia lipatkan baju.

Bila sakit,
Aku accident motor, dia bersihkan luka.
Dia operate apendiks, aku pimpin tangan ke tandas.
Aku demam, dia sediakan ubat.
Dia demam, aku sediakan kain basah dahi.
Aku sakit kepala, dia bawakan panadol.
Dia sakit gastrik, aku bawakan minyak panas.

Yang sebenarnya, dia boleh je buat semua benda sendiri, but of course bila dah kahwin ada give and take. Teammates macam Keluang Man dengan Tiong Man, Batman dengan Robin, Tom dengan Jerry. To have someone who got your back.

Bukannya dia tak boleh buat semua tu, tahun 2020 ni, Perdana Menteri perempuan pun byk dah ada cuma setelah selesai akad nikah, walaupun suami masih ada tanggungjawab lain-lain, tapi untuk seorang isteri, tanggungjawab kpd suami adalah segala-galanya untuk dia, hidup dia.

Lets just appreciate them and give them more & more setiap hari. Beri masa, perhatian, kasih sayang walaupun dah bertitle pengantin tua/veteran/lama. Because they deserved it, and we owe them that.

Sebab kalau bukan kita, siapa lagi?

Thank you Watiey Abdullah for the love and everything ❤


Ibu Tunjang Utama Di Dapur, Lisa Surihani Akui Hanya Jadi Penolong Sahaja

Wanita sememangnya sudah serasi dikaitkan dengan aktiviti masak tak kira ibu, kakak atau adik perempuan. Kata orang dulu-dulu, masa wanita banyak dihabiskan di dapur untuk memasak juadah keluarga.

Memetik laporan Ohbulan, pelakon Lisa Surihani mendedahkan bahawa ibunya merupakan ketua utama apabila melibatkan aktiviti di dapur. Menurut Lisa, dia hanya menjadi penolong ibunya untuk menyediakan juadah setiap kali perayaan Aidilfitri.

“Saya hanya tolong-tolong di dapur kerana saya bukan individu utama untuk masak di dapur. Jadi, mak saya akan jadi tunjang utama untuk sediakan juadah,” katanya.

Sementara itu, Lisa turut menjelaskan bahawa ibunya memang tinggal bersamanya dan keluarga di rumah.

“Ibu saya duduk dengan saya, jadi kami akan masak masakkan kegemaran keluarga kami iaitu Briyani Arab. Kebiasaannya, kami memang akan masak beberapa hari sebelum raya,” ujarnya lagi.

Dalam masa yang sama, pelakon yang Instanbul Aku Datang ini juga turut berkongsi persiapan raya yang dilakukan lebih awal oleh keluarganya itu.

“Persiapan raya telah dilakukan sebelum Ramadan lagi, kerana kami berdua melakukan ibadah Umrah dua minggu pertama bulan Ramadan. Ketika ini, kami baru pulang dari Makkah lebih kurang seminggu lebih, jadi segala persiapan telah dibuat lebih awal,” tambahnya.

Untuk rekod, Lisa Surihani dan Yusry disatukan pada Februari 2012 dan hasil perkahwinannya mereka dikurniakan tiga cahaya mata, Yahaira Leanne, Yusof Leonne dan Yunos Laith.

Sumber: Ohbulan


Bakar Batu Tungku Guna Bahan Ini Barulah Hilang Sakit Lenguh-Lenguh Pinggang Cara Orang Kampung Yang Berkesan.

Sakit pinggang atau lenguh pinggang boleh menyebabkan rasa tidak selesa serta mengganggu aktiviti harian seseorang. Apabila pinggang rasa sakit, kita akan rasa seolah-olah seluruh tubuh yang sakit.

Akibat mengalami masalah lenguh pinggang ada yang tidak dapat tunduk rukuk dengan sempurna setelah terasa tenang di bahagian pinggang, punggung, pelipat lutut dan betis. Ada juga mudah terasa kebas bahagian kaki terutama ketika duduk bersila dalam tempoh yang lama.

Terdapat pelbagai punca lenguh pinggang antaranya duduk dalam tempoh yang lama seperti pemandu teksi dan kerja pejabat dan angkat barang yang terlampu berat berulang kali.

Selain perubatan moden, apa kata ikuti petua orang kampung dulu-dulu sebagaimana yang dikongsi oleh puan Norain Naim di facebooknya.

Beliau berkongsi petua untuk menghilangkan lenguh-lenguh pinggang dengan menggunakan batu tungku dan daun durian belanda.

seterusnya ikuti perkongsian beliau .

PETUA HILANGKAN SAKIT DAN LENGUH2 PINGGANG

Sakit dan lenguh pinggang ni bukan masalah rare pun bagi masyarakat kite, kadang2 anak muda pun dah mengalami masalah ni. Duduk terlalu lama dekat ofis tu pun boleh buat pinggang lenguh.

Ain nak kongsikan dekat sini cara2 mujarab nak atasi masalah lenguh2 pinggang
Mudah sangat hanya guna 2 bahan sahaja. Inilah petua yang boleh korang cuba.
Orang kalau sebut sahaja daun durian belanda tentu dalam fikiran korang hanya untuk merawat penyakit barah saje tapi sebenarnya ia baik untuk mereka yang bermasalah Sakit pinggang.

Bahan bahan

30 helai daun Duria belanda
Batu tungku ( batu sungai )

cara cara

Batu tungku

Daun durian belanda

1. Susunkan daun daun durian belanda letak diatas kain lama yang dah tak digunakan.
2. Bakar batu tungku , bile dah panas letak di atas kain yang telah dialaskan dengan daun durian belanda tadi.
3. Tungku di tempat yang sakit tu, memang akan rasa lega sangat bile kite tuam tuamkan dekat pinggang.
Buatlah 2x sehari inshaaAllah urat yang sakit tu akan pulih selepas terkena wap panas dari daun durian belanda.
Cuma petua ni orang mengandung dilarang buat ye. Ain izinkan korang kongsi. Doakan kesejahteraan mak ain , Zakeha Md Yussop dieri kesihatan yang baik dan dipanjangkan umur. Mudah mudahan . Aamiin

Semoga bermanfaat

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ini Sebabnya Kenapa Anda Perlu Pertimbangkan Sebelum Berhenti Kerja.

Berhenti kerja dalam zaman sekarang mungkin memerlukan anda berfikir berpuluh kali sebelum membuat keputusan. Ia bukan satu perkara mudah kerana tidak tahu apa yang bakal terjadi selepas itu? Jika anda sudah pun mendapat kerja baru di tempat lain, mungkin perkara ini tidak menjadi masalah. Namun sebaliknya jika anda baru mahu mencari atau mendapat pekerjaan yang lain. Sudah tentu banyak persoalan yang perlu dipertimbangkan sedalam-dalamnya sebelum mengambil keputusan nekad untuk berhenti kerja. Nah, kena fikir masak-masak dan ini empat perkara penting yang perlu anda titikberatkan sebelum berhenti kerja.

1.Keperluan Kewangan
Dalam apa jua situasi, kewangan seharusnya menjadi perkara utama. Lebih-lebih lagi pada zaman ekonomi sekarang. Pasti anda sudah memiliki beberapa aset seperti kereta dan rumah yang memerlukan pembayaran secara konsisten setiap bulan. Pada peringkat awal, mungkin wang simpanan boleh membantu tetapi secara tidak langsung ia tetap menambahkan bebanan.

Apabila terdesak, anda mungkin akan menerima apa jua jenis pekerjaan dan berhadapan dengan krisis kerjaya. Jadi jangan terburu-buru, sebaliknya buat perancangan sebaik mungkin. Anggap kerjaya sekarang sebagai tabung sambil mencari pekerjaan yang diidam-idamkan.

2.Cari Kegembiraan Dalam Pekerjaan
Bukan mudah untuk seseorang mendapat kerja yang diidam-idamkannya.ibarat bulan jatuh ke riba kaedahnya. Namun, jika sebaliknya jangan putus asa atau tetap menanti. Jika ada tawaran lain yang datang, jangan terus tolak bagi memastikan anda tidak menganggur dan dapat menanggung perbelanjaan diri.

Sebenarnya ramai yang senasib dengan anda dan berhadapan dengan dilema. Namun begitu, jangan bersedih sebaliknya cuba bekerja keras serta berfikiran positif. Buangkan rasa kecewa dan cuba bersyukur dengan rezeki yang diterima. Ia sedikit sebanyak akan membantu menjadikan mood kerja anda bertukar lebih baik. Mana tahu, lama-kelamaan anda akan jatuh cinta dengan kerjaya tersebut.

3.Lakukan Perancangan Terbaik
Jika anda mempunyai matlamat dalam pekerjaan yang diinginkan, gunakan masa lapang sebaiknya dengan mencari pelbagai informasi yang diperlukan. Proses mencari pekerjaan ideal memerlukan anda untuk melakukan sedikit penyelidikan. Kumpul sebanyak mungkin informasi tentang pekerjaan mahu pun syarikat tertentu agar anda sentiasa bersedia jika ada jawatan kosong.

Sudah menjadi lumrah, peringkat awal adalah begitu sukar untuk mendapat pekerjaan yang dimahukan. Bagaimana pun pengalaman pasti akan membantu anda mendapatkan pekerjaan yang diingini.

4.Lakukan Apa Yang Diminati
Setiap daripada kita sudah tentu mempunyai impian masing-masing yang ingin dicapai. Kenal pasti apakah ia dan bagaimana impian itu mampu direalisasikan. Walau pun begitu, ramai di antara kita yang hanya memasang angan namun tidak sanggup mengejarnya. Mereka lebih sanggup mengikut apa sahaja yang terhidang di hadapan mata tanpa mahu memikirkan perubahan yang mungkin menyusahkan diri sendiri. Jangan lepaskan impian itu namun dalam masa yang sama harus menjaga kerjaya sekarang agar tidak memudaratkan diri di kemudian hari.


“Allah Ambil Abah Tempat Orang Berebut Meninggal Di Sana.” Kubur Selari Makam Nabi Muhammad, Gadis Kongsi Kisah Pemergian Arwah Bapa.

Berpeluang menjejakkan kaki ke tanah suci Mekah adalah impian setiap umat Islam.  Malah, ada juga kisah mengenai jemaah yang meninggal dunia ketika mengerjakan ibadah haji atau umrah di Tanah Suci. Mereka merupakan antara hamba Allah yang terpilih untuk disemadikan di sana.

Menerusi perkongsiannya di laman sosial Twitter, gadis berusia 20 tahun itu meluahkan perasaan sayang terhadap arwah bapanya yang tidak akan pudar sampai bila-bila.

“Allah ambil abah di tempat yang semua orang berebut untuk meninggal di sana.. Madinah Al-Munawwarah.. “Ditanam di Perkuburan Al-Baqi’.. Selamat tinggal abah.. Jumpa adik di syurga,” tulisnya.

Tambah Aisya, kubur arwah bapanya juga terletak selari dengan makam Nabi Muhammad SAW serta dikelilingi ‘Ashabul Jannah iaitu penghuni syurga. Allahu! Sungguh beruntung abahnya.

Posting berkenaan diulang kicau lebih 20,000 kali serta mendapat 25,000 tanda suka dimana rata-rata kagum apabila jasad arwah bapanya ditanam di tempat yang mulia.

Terpilih & sangat bertuah.

Dalam pada itu ramai yang melahirkan ucapan takziah dan mengatakan arwah insan terpilih yang cukup bertuah kerana meninggal di tempat yang mulia.


Popia Simpul Untuk Mama, Gantung Di Pintu Pagar Setelah Tempuh Perjalanan 700Km. Sedih Perkongsian Dr Ni & Ramai Sebak!

Ramai antara kita kini menanggung kerinduan yang berat terhadap ibu ayah yang berada di kampung setelah sekian lama tidak dapat berjumpa. Bukan sahaja kerana jarak menjadi pemisah malah situasi semasa jangkitan Covid-19 yang semakin serius menjadikan kita perlu reda dan kekal patuh dengan SOP yang ditetapkan demi  menjaga keselamatan orang tua di kampung.

Berkongsi kisah tentang ini, seorang doktor yang dikenali sebagai Dr. Ahmad Zakimi Abdullah, sanggup tidak bertemu dengan ibu ayah walau telah berada di kampung halaman. Bukan caranya untuk dia dapat singgah dan bertemu orang tua yang begitu dirindui dengan pelepasan yang diberikan.

Sungguh walau kerinduan bersarang di hati, namun demi menjaga keselamatan orang yang paling disayangi, dr ini hanya melihat dari kejauhan sekadar menyampaikan kiriman Popia Simpul untuk mama.

Perkongsian ini mendapat perhatian warganet dan ramai yang tumpang bersedih dan bangga dengan apa yang dilakukan oleh seorang frontliner ini.

Ini yang dikongsikan oleh Dr Ahmad Zakimi Abdullah.

Popia Simpul Untuk Mama

Dua hari lepas aku ke Kelantan dari Johor Bahru atas urusan penting. Aku dapat surat kebenaran rentas negeri dari polis atas satu tujuan itu sahaja. Aku pastikan minyak kereta penuh bertujuan untuk tak singgah mana-mana stesen minyak untuk memastikan tiada langsung kontak sepanjang perjalanan.

Aku bertolak pukul 8 pagi kemudian tiba di Kelantan pukul 4 petang. Aku rehat di rumah sendiri semalaman sementara tunggu keesokan pagi untuk tujuan seperti diminta kebenaran rentas negeri.

Aku bawa satu bekas popia simpul yang dipesan oleh isteri untuk diberikan pada mama. Dalam perjalanan itu aku hanya memandang botol tu.

“Abang, nanti berikan pada mama kalu abang singgah. Gantung saja kat pagar rumah mama,” pesan isteri – bermain-main ditelinga.

Hati aku meronta-ronta mengenangkan mama dan abah yang jaraknya kurang 1 kilometer dari tempat aku. Nak jumpa orang tua tak boleh memandangkan tujuan rentas negeri atas urusan penting lain. Aku tak mahu ambil kesempatan dengan cara menipu.
Lagipun SOP keluarga kami perlu ‘self-quarantine’ 10 hari dan ‘swab test’ mesti negative baru boleh jumpa mama dan abah. Abah baru habis kemoterapi 3rd cycle dan mama pula berisiko tinggi dengan pelbagai co-morbid walaupun mama sudah mengambil dos pertama vaksin.

Mereka perlu dikuarantin di rumah supaya tiada langsung kontak dengan sesiapa. Lalu, pagi sebelum aku pulang ke Johor, hati aku sangat resah. Semalaman tak dapat lelapkan mata. Ya, terasa mama dan abah sangat dekat. Rumah mama hanya dalam perjalanan ke tempat urusan aku.

Aku pergi juga depan rumah dan hanya memandang kearah rumah mama. Nak lepaskan rindu setelah memandu 700km pergi dan 700km balik dalam tempoh masa 33 jam yang ada.

Aku berhentikan kereta depan pagar, lalu aku gantungkan popia simpul di pagar depan rumah. Kebetulan adik aku ada dihalaman rumah, dia ternampak dan ambil popia simpul tu.

Kebetulan juga aku ternampak kelibat abah.

“Abah! Abah! Adik mie nak balik JB dah! Lambai tangan skit abah!” Teriakku dari jarak sangat jauh.

Lantas aku naik kereta dan tak semena-mena mataku berkaca. Aku terus menangis dan air mata bercucuran. Aku rindu peluk cium abah dan mama. Aku bukan anak derhaka kerana tak mampu jumpa mereka walaupun aku seorang anak yang nakal dan tak dengar cakap orang tua. Ini adalah atas permintaan mereka.

“Jangan balik jumpa abah dan mama buat masa ni. Telefon saja ya.” Itu pesan mereka dan persetujuan semua adik beradik. Aku tak mahu bawa jangkitan COVID-19 kepada mereka walaupun aku sendiri adalah frontliner, aku berkelengkapan PPE penuh semasa menjalankan tugas. Lagipun aku sudah menerima 2 dos vaksin.

Aku menangis sepanjang perjalanan kerana tak tertahan lagi. Ya, aku lakukan ini demi putuskan rantaian COVID-19.

Lihat saja sekarang. Ada agamawan rentas negeri atas tujuan undangan, lalu singgah ke tempat untuk tujuan lain. Ada selebriti meLangkawi negeri, ada artis meNilai apa yang nak dibeli, kenduri kendara dan majlis ramai-ramai dikatakan penting takyah cakap.

Kalian tengoklah kereta dijalanan atau highway sekarang. Ramai-ramai ni nak bawa balik COVID-19 new variant beraya dikampung ke? Aku merayu sekali lagi, patuhlah SOP. Mari kita sama-sama putuskan rantaian COVID-19.

Meninjau di ruangan komen, rata-rata tersentuh hati dan berbangga dengan apa yang dilakukan oleh Dr ini dan mengharapkan agar semua antara kita faham dan patuh SOP yang ditetapkan untuk memastikan rantaian Covid-19 dapat diputuskan.


Ucapan Manis Norman Hakim Sempena Hari Jadi Isterinya,  Memey. Deep!

Kebahagian yang dikecapi pasangan ini sudah diketahui umum. Norman Hakim cakna menjadi seorang ketua keluarga, suami dan mendidik anak-anak amat dikagumi.

Terbaru, biarpun di tanah Suci Mekah, tetap memberikan ucapan buat isteri tersayang,Memey Suhaiza.


“Tak Boleh Bau Minyak Masak, Rajin Kemas Rumah.” Idam Anak Perempuan, Izreen Azminda Hamil Empat Bulan!

pelakon Izreen Azminda akhirnya mengesahkan dia kini sedang hamil empat bulan anak ketiganya.

Pengesahan tersebut dibuat menerusi satu perkongsian entri dalam Instagramnya.

“Ya, memang saya hamil empat bulan. Alhamdulillah saya dan bayi dalam kandungan berada dalam keadaan sihat.

“Saya tidak pernah sembunyikan kehamilan. Cuma ini adalah kehamilan ketiga, jadi tidak ada apa yang perlu dihebohkan. Memadai keluarga dan teman rapat sahaja yang tahu.

“Bagi mereka yang sudah menghidu berita gembira ini lebih awal terima kasih atas ucapan dan doa,” katanya lagi dalam satu laporan oleh Kosmo Online.

Tambah pelakon yang popular dengan drama Kerana Terpaksa Aku Relakan itu, selepas memiliki dua anak lelaki, dia mengimpikan untuk menimang cahaya mata perempuan pula kali ini.

“Memang saya berharap untuk mendapat anak perempuan pula, tetapi rezeki semua di tangan Allah.

“Andai dapat anak lelaki juga saya terima dan tetap gembira. Saya hanya mohon doa agar anak dilahirkan dalam keadaan sihat,” kata Izreen.

Kongsi Izreen, 36, kehamilan kali ini dia mempunyai alahan terhadap bau minyak masak selain berasa pening jika menaiki kereta.

“Pada awal kehamilan saya mengalami alahan yang agak teruk  dan tidak boleh bau minyak masak, jadi saya jarang memasak.

“Selain itu saya akan mabuk teruk jika duduk di tempat penumpang ketika menaiki kereta. Oleh itu, lebih baik saya yang memandu untuk mengelak berasa loya.

Alhamdulillah masuk empat bulan kehamilan semua alahan semakin berkurangan, namun saya memilih untuk keluar rumah jika ada keperluan sahaja memandang pandemik Covid-19 yang masih belum reda,” ujarnya.

Dia dalam pada itu mengakui rajin kemas dan susun atur rumah di awal-awal kehamilannya.

“Waktu bulan kedua kehamilan, saya perasan rajin kemas rumah. Tiba-tiba jadi rajin susun atur dan hias bagi rumah nampak kemas,” jelasnya.

Biarpun kehamilan tersebut adalah yang ketiga buat Izreen, tetapi merupakan kandungan kedua hasil perkongsian hidup bersama pemuzik bebas, Muhammad Radzi Abdul Wahid atau dikenali sebagai Ude yang dikahwini pada 8 Ogos 2017.

Menerusi perkahwinan keduanya itu, Izreen dikurniakan seorang anak lelaki, Aaron Ibrahim yang kini berusia dua tahun.

Terdahulu, pelakon kelahiran Perlis itu turut memiliki seorang anak lelaki sulung, Muhammad Adrian Umar, 8, menerusi perkahwinan pertamanya dengan seorang jurukamera, Muhammad Riza Baharudin.

Ude menerusi perkahwinan pertamanya bersama Intan Liana Saleh dikurniakan dua orang anak lelaki, Arish Muqri, 6, dan Ariq Muqri, 5.

Sumber:  Kosmo Online


Dua Kali Dapat Jemputan Haji Terpaksa Tolak, Rupanya Doa Alif Satar Nak Ibu Ayah Tunaikan Dulu Diperkenan

Jika dilihat di sosial media sekarang, ramai di kalangan kita berkongsi keberangkatan mereka atau ahli keluarga ke Mekah untuk menunaikan ibadah haji. Tidak terkecuali, ibu bapa pelakon dan penyanyi Alif Satar turut menerima jemputan untuk menunaikan rukun Islam yang kelima itu.

Dalam pada Alif berkongsi tentang keberangkatan ibu ayahnya itu, dia juga mendedahkan sebelum ini dia pernah dua tahun berturut-turut menerima jemputan menunaikan ibadah Haji.

Namun panggilan itu terpaksa ditangguhkan disebabkan beberapa perkara yang tak dapat dielakkan.

“Nak ringkaskan cerita, 2 tahun berturut-turut sebelum ni, Alif dapat jemputan menunaikan Haji tapi dua-dua kali juga Alif tak dapat pergi atas beberapa sebab yang tak dapat dielakkan.

“Rasa sedih dia, susah alif nak bagi gambaran,” ceritanya di satu perkongsian di Instagram miliknya.

Pun begitu dia sudah pun reda malah gembira kerana doanya dimakbulkan apabila ibu bapanya dapat menjejaki tanah suci Makkah itu untuk menunaikan rukun Islam yang kelima tahun ini.

“Rupa-rupanya, Alif teringat. pernah dulu waktu umrah, Alif doa di bawah pancur emas Kaabah, “Ya Allah. please make my next trip here to Your home will be during the hajj season, but before that please let my parents perform theirs first.

“Allah sesungguhnya Maha Mendengar segala permintaan hambaNya dan aturan Dia pasti yang terbaik. So today, is the day Allah granted another one of my doa yet again, Alhamdulillah… Allahuakhbar,” ucapnya.

Alif turut mendoakan agar kedua ibu bapanya supaya dipermudah urusan menunaikan Haji serta perjalanan mereka selamat pergi dan pulang.